4 Siri Kartun Yang Best Untuk Anak Belajar Baca ABC, Tak Ada Kandungan Merepek!

Gajet merupakan antara alatan permainan sampingan yang menjadi kegilaan anak-anak. Ada juga ibu bapa yang tidak menjadikan ia sebagai sampingan malah, keutamaan terutama sekali apabila ingin mengelak anak-anak menangis. Namun, penting juga untuk ibu bapa sediakan channel Youtube terbaik atau di Durioo buat anak-anak yang suka menonton video di dalam gajet supaya tidak sia-sia.
Jadi, berikut merupakan antara 4 siri kartun di laman Youtube atau di Durioo yang sangat sesuai untuk ibu bapa dedahkan anak-anak dengan membaca ABC dari usia semuda 1 tahun.

Baca juga:8 Channel Youtube Yang Bagus Untuk Tontonan Anak, Mak Ayah Pun Suka!
4 CHANNEL YOUTUBE TERBAIK UNTUK ANAK BELAJAR ABC DENGAN HAPPY!
Ish. Kadang belajar ni membosankan, ramai anak tak suka belajar sebab bosan sangat. Mujur ada siri animasi yang best best macam ni, boleh la anak belajar dengan happy..

1. Channel Youtube Terbaik, dapat anugerah : Alphablock

Belajar membaca guna kaedah phonic, siri alphablock ni dah menang anugerah BAFTA dan di reka khas oleh ‘literacy expert’ untuk bantu kanak-kanak belajar membaca dengan cara yang fun.
2. Little Ammar

Durioo Original untuk anak kecil bawah 6 tahun, Bukan ABC je tapi anak belajar juga nombor, huruf hijaiyah dan banyak lagi.
3. Brainy bunch

Siri animasi Brainy Bunch di buat oleh tadika Brainy Bunch & telah menang banyak award dalam festival filem. Selain ABC anak anak juga akan belajar sains, matematik & teknologi.
4. ABC Monster

ABC Monster ialah siri animasi edukasi yang fokus mengajar tentang abjad dan membaca. Banyak lagu menarik & kisah berepisod yang boleh menarik minat anak untuk belajar.
Semua ini ada di Durioo platform pembelajaran terbaik untuk kanak-kanak Muslim. Daftar 1 akaun, boleh buka di 3 peranti serentak. Tiada masalah, daftar sekali je terus boleh tengok di 3 TV berbeza sekaligus.. RM11 je sebulan, terus dapat akses pada 3,500 video yang best best..
Sumber: Mohd Fhais Salim


Cara Pilih Rancangan TV Yang Sesuai Untuk Anak Dari Umur 0-7 Tahun

Mempunyai ‘screen time’ yang terhad dalam kalangan anak-anak yang kian membesar adalah penting supaya mereka tidak ketagih dengan gajet. Namun, apabila ada jadual waktu untuk anak-anak menonton televisyen atau bersama gajet, ibu bapa perlu tahu rancangan apakah yang sesuai untuk dipertontonkan mengikut tahap umur masing-masing.
Bukannya apa, secara tidak langsung anak-anak akan melalui proses pembelajaran selari dengan usia mereka walaupun ketika menonton televisyen. Oleh itu, ini ada beberapa cara pemilihan rancangan televisyen yang sesuai mengikut usia anak-anak dari pandangan Occupational Therapist.

CARA PILIH RANCANGAN TELEVISYEN MENGIKUT UMUR

“Saya PJJ dengan suami, anak jenis melekat jadi saya terpaksa buka skrin masa saya mandi/masak”

Saya sebenarnya dapat banyak soalan dimana mak ayah yang terpaksa beri anak tengok gadget/TV atas sebab-sebab tertentu. Kalau ikutkan saranan dari American Association of Pediatrics, anak 0-18 bulan tidak boleh didedahkan dengan skrin lagi. Tapi saya tak pernah “judge” mak ayah yang beri anak sebab saya tak berada di kasut mak ayah lain.

– Ada yang ibu/bapa tunggal, anak ramai, rumah sempit, 24 jam rumah bising dan masa buka TV sekejap itulah ibu/ayah dapat rehatkan telinga.
– Ada yang kerja WFH, terpaksa buka skrin untuk anak masa tengah bermesyuarat penting.
– Ada yang kerja berniaga di pasar malam, kalau tak bagi gadget nanti anak merayau ke tengah jalan.
– Ada yang anak ekzema, masa tengok skrin barulah boleh sapu krim satu badan dan duduk diam sampai kering.
Jadi, sekiranya dalam keadaan terpaksa tunjuk skrin pada anak umur 0-7 tahun. Ini cadangan saya berdasarkan pengalaman dan perspektif sebagai Terapis Cara Kerja Kanak-Kanak, mengikut umur:
1. ANAK 0-12 BULAN

1. Rancangan yang memang khas untuk bayi seperti BabyTV.
2. Pergerakan yang sangat perlahan, pastikan mata anak ikut pergerakan. Bukan termenung.
3. Lagu atau muzik dengan rentak lembut.
4. Warna yang tidak terlalu banyak atau menyakitkan mata.
5. Jika watak dalam cerita itu bercakap, tiada bunyi lain di “background” sebab dah ada kajian yang bayi tidak boleh fokus pada bahasa sekiranya ada bunyi lain (background sound) sehingga umur 7 bulan.
6. Anak 0-3 bulan, boleh cari rancangan yang menggunakan warna hitam, merah dan putih. Gambar statik ataupun setiap pertukaran gambar 7-8 saat. Pergerakan yang sangat perlahan sekiranya ada.
7. Maksimum 3 minit sekali tengok. (Sempatlah lari ke tandas sekejap )
Contoh: Peekaboo, I see You, Visual Stimulation for Babies, Find the Acorn
2. ANAK 1 – 3 TAHUN

1. Boleh buka “nursery rhyme” tetapi pastikan nyanyi bersama dengan anak. Semakin perlahan kelajuan lagu semakin anak boleh cepat tangkap.
2. Pilih rancangan yang anak boleh belajar mengikut pergerakan bersama.
3. Tengok bersama anak dan berinteraksi bersama. Sekiranya anak tengok seorang diri, cuba uji pemahaman anak.
4. Rancangan yang menggunakan bahasa yang mudah dan sebutan jelas setiap suku kata.
5. Maksimum 4-10 minit sekali tengok, 1 jam sehari.
Contoh: Pinkfong Dance Along, Blippi, Super Simple Songs, Didi & Friends, Omar & Hana
3.ANAK 3 – 7 TAHUN

1. Pilih rancangan yang ada nilai moral.
2. Pastikan anak faham, perlu perhatikan pergerakan bola mata anak, respon serta emosi anak semasa menonton.
3. Jika anak hanya termenung atau tiada perubahan respon mungkin anak sudah “overstimulate”. Tutup terus skrin.
4. Uji pemahaman anak selepas menonton. Jika anak tak faham, masa anak tengok itu hanya terbazir begitu sahaja.
5. Maksimum 10 – 20 minit sekali tengok, 1 hingga 2 jam sehari.
Contoh: Daniel Tiger’s Neighborhood, Dora the Explorer, Blue’s Clues, Tayo the Little Bus
Saya ada berikan contoh supaya mak ayah boleh dapat gambaran cerita yang bersesuaian untuk anak 7 tahun ke bawah. Kalau ada cadangan lain boleh tepek di komen ya. Perlu ingat yang anak 7 tahun ke bawah masih belum boleh 100% menapis maklumat yang diterima. Jadi, masih perlu pantauan lagi. Saya cadangkan mak ayah lihat dan kaji dahulu episod pertama sebelum beri anak tengok.

Sekiranya mak ayah perasan ada hari yang anak terlebih kuota tengok skrin ataupun anak mula:
– Ada masalah perkembangan.
– Kurang fokus.
– Panggi tak dengar.
– Selalu tantrum.
– Anak mula ketagih atau asyik minta buka TV/gadget
Mohon terus buat hari atau minggu tanpa skrin ataupun “Digital Detoks” segera supaya tidak ada masalah lebih besar di masa akan datang.
Sumber: Maryam Jamadi


16 Senarai ‘Educational Channel’ Di Youtube Untuk Tontonan Anak, Semua Best Best!

Kanak-kanak mana yang tidak ‘gilakan’ gajet canggih zaman sekarang bukan? Ada juga dalam kalangan mereka yang tidak mahu makan atau buat perkara lain gara-gara terlampau melekat dengan aktiviti tersebut. Namun, penting juga untuk ibu bapa sediakan bahan-bahan yang berilmu buat anak-anak yang suka menonton video di dalam gajet supaya tidak sia-sia.
Jadi, ini adalah perkongsian dari seorang ibu di laman Facebook dimana dia menyenaraikan  antara 16 program ilmu atau ‘educational’ di Youtube untuk anak-anak. Bukan hanya minat gajet semata-mata, malah anak-anak dapat menajamkan lagi minda mereka dengan konten-konten yang menarik!

Channel Educational Video Yang Sesuai Untuk Tontonan Anak

Pssss. Post ni bukan nak hasut ibu-ibu bagi anak-anak tonton YouTube Kids semata yaa. Sebaik mana pun Video, ilmu yang ibu berikan direct paling terbaik. Apa-apa kene limit screen time yaa! Dan wujudkan komunikasi 2 hala semasa menonton. Petang tadi Anis saja tanya dalam ahli group Idea Homeschool Anak, dalam YouTube Kids, Channel Educational Video mana yang ibu-ibu berikan untuk sesi screen time anak-anak. Jadi, Anis compile sini beberapa channel yang sesuai, mempunyai content yang best dan padat dengan ilmu pengetahuan untuk anak-anak.

Screen time ni Anis peruntukkan juga dekat anak-anak. Tak lah Anis sekat terus. Sebab Anis masa kecil pun tonton TV, jadi rasa tak salah nak bagi anak-anak tonton TV cuma perlu ada hadnya dan berada-pada yaaa. Screen Time Anis lebih prefer anak-anak tonton dekat TV dari phone. Supaya Anis boleh dengar dan lihat apa yang anak tonton. Tengok TV pun ada limit waktu. Dua beradik ni hari-hari sibuk bermain. Jarang sangat tonton TV. Tapi bila waktu mereka request Screen Time, Anis bagi mereka tonton Educational Video. Ada sebahagian video kat bawah yang Anis memang benarkan Ahza Afraz tonton sebelum ni. Ada juga tadi beberapa channel yang Anis baru tahu bila ahli IHA cadangkan. Jadi, kita compile semua sini. Senang nak rujuk bila screen time nanti.

1.LEARN WITH ZAKARIA

Yang ni best sangat. Rasa tak bersalah bila anak tonton. Bukan je anak, mama pun boleh recall balik Bahasa Arab yang belajar zaman sekolah dulu
2.OSRATAUNA TV

Sama dengan Channel ni, best sangat Muslim Kid Video nim Ada lagu lagu kanak-kanak dalam Bahasa Arab
3.NAT GEO KIDS

Nat Geo Kids. Ni semua tahu best sangat dan sesuai bagi anak tonton. Sebab bila anak tonton makhluk Allah dan ciptaan Allah yang real dan sukar kita nak tunjuk live, anak akan rasa terpegun dan kagum dengan ciptaan Allah.
4. NUMBERBLOCKS

Numberblocks! Ni antara Channel paling anak teruja nak tengok bila anak bagi chance anak untuk screen time. Kalau tanya takde cite lain. Mesti Numberblock. Sampai Anis buat printable khas dan print kat dorg ni . Ada yang nak? Nanti Anis share.
5.ALPHABLOCKS

Suka sukaaa. Sambil belajar Phonic. Tapi kalau Alpha Block dengan Numberblock anak Anis memang teruja Numberblock lagi.
6.PEEKABOO KIDZ

Yang ni kalau anak umur 5 tahun ke atas sesuai. Kalau Afraz 3 tahun, tengok dia blur sikit nak faham sebab tak tercapai akalnya lagi. Tapi best sebab video ni bagi penjelasan tentang sesuatu perkara. Kita mak mak pun tak tahu nak explain bila anak tanya kan. Malam-malam Anis tonton boleh lah topup ilmu sikit. Esok confident nak cite kat anak.
7.SMILE AND LEARN ENGLISH

Fakta sambil belajar English. Boleh belajar Science, Social Study dalam English.
8.KASTARI SENTRA

Channel Indonesia. Best comel je sambil belajar huruf Hijaiyah. Banyak sangat Islamic content yang awesome.
9. ALIF & SOFIA

Comel sangat. Lepas tu Channel Alif Sofia banyak educational video berdasarkan Islamic. Anis suka muat turun audio dan bagi anak-anak dengar. Sebab anak-anak lagi senang tangkap bila dengar lagu kan.
10.THE BAZILLIONS

Channel ni banyak belajar Grammar English. Macam-macam video yang disampaikan dalam bentuk interaktif comel.
11.LINGO KIDS

Lingo Kids. Besttt! Highly recommended. Sebab boleh improve vocab anak. Dah lah kartun comel.
12. JACK HARTMANN

See It, Say It, Sign It. Haaa ni kalau tonton kita sekali gerak-gerak tangan joget macam Mr Jack NI. Kalau dengar memang terngiang-ngiang je. Besttt! Banyak anak boleh belajar English dari Channel ni.
13.KIDS LEARNING TUBE

Yang ni pun favourite Ahza. Paling favourite lagu Countries Of The world With Flags. Lagu Malaysia Geography pun ada. Patriotik bila tonton. Lagu dia pun santai.
14.OMAR HANA

Ramai kanak-kanak kat Malaysia kenal Omar Hana ni kannn. Koleksi lagu anak-anak Islam dan dihasilkan oleh Digital Durian. Omar Hana padat dengan kandungan mengenai ciri-ciri Islam yang baik dan nilai-nilai moral.
15.ART FOR KIDS HUB

Mama tangan keras, kalau anak nak belajar lukis, pasang yang ni. Boleh bagi anak belajar lukis. Best sangat. Macam hari tu search How To Draw Zebra. Nampak je simple tapi Anis nak lukis susah jugak. Tak jadi-jadi tetap rupa alien. Haha. Dapat idea sini boleh tiru hehe. Tapi macam biasa, still tak menjadi.
16. THE STORY TIME FAMILY

Comel sangat gaya penyampaian Read Aloud yang dibuat. Anis pun suka dengar sebab boleh acah-acah betulkan pronunciation hehe. Satu lagi tak semua buku yang ada. Bila ada sudi belekkan, best jadinya.
Sumber: Hanis Athirah Rusli


8 Channel Youtube Yang Bagus Untuk Tontonan Anak, Mak Ayah Pun Suka!

Sudah menjadi kebiasaan kanak-kanak zaman sekarang diberikan tontonan kartun dengan menggunakan tablet atau telefon pintar. Ada rancangan kanak-kanak yang memberikan input positif kepada anak-anak namun ada juga yang menyelitkan unsur pronografi dalam rancangan tersebut tanpa kita sedar. Jadi, berikut merupakan 8 channel Youtube untuk anak yang anda boleh jadikan tontonan.
Insyallah terbaik!

8 CHANNEL YOUTUBE UNTUK ANAK YANG BAGUS
1.RIKO THE SERIES

Riko The Series. merupakan hiburan pendidikan (edutainment) yang turut menyajikan kandungan sains berkaitan al-Quran (Quranic Sciences) dalam setiap episod.

Link: Youtube Riko The Series
2.LEARN WITH ZAKARIA

APP kami padat dengan kandungan pendidikan yang hebat yang akan membuatkan anak-anak anda ketawa dan tersenyum sambil mengajar mereka abjad, warna, bentuk, nama haiwan, buah-buahan, sayur-sayuran dan banyak lagi… dalam bahasa Arab, Inggeris dan juga Perancis.
Anak-anak anda juga akan seronok belajar dan menghafal “Quran” dengan cara yang menyeronokkan dan unik, dengan watak comel kami.
Link: Youtube Learn With Zakaria
3.ALIF & SOFIA

Alif & Sofia ialah siri animasi pendek Malaysia yang diterbitkan oleh Blindspot Studios dan Primeworks Studios, dan disokong oleh Malaysia Digital Economy Corporation. Siri ini mengisahkan sepasang adik beradik bernama Alif & Sofia, mempelajari pelbagai topik ilmu seperti spiritual dan keagamaan, fizikal dan kesihatan, nilai moral, sains & matematik, seni, kemahiran kendiri dan nilai persahabatan di dalam kehidupan seharian mereka.
Link: Youtube Alif & Sofia
4.NAT GEO KIDS

National Geographic Kids ialah majalah kanak-kanak yang diterbitkan oleh National Geographic Society. Isu pertamanya dicetak pada September 1975 di bawah tajuk asal National Geographic World.
Link: Youtube Nat Geo Kids
5.NUSSA

Nussa ialah siri animasi Indonesia yang diterbitkan oleh The Little Giantz dan 4Stripe Productions.Animasi ini pertama kali disiarkan di YouTube sejak November 2018, dan telah popular sejak itu.
Kisah Nussa terletak di sekitar kehidupan seharian Nussa, seorang budak lelaki dengan kaki palsunya, dan kakaknya Rarra bersama keluarga dan rakan mereka. Setiap episod membenamkan nilai Islam, menunjukkan terasnya sebagai siri bertemakan keagamaan. Nussa, nama kucingnya Anta dan Rarra bertujuan untuk mencerminkan perkataan Nusantara.
Link: Youtube Nussa
6.NUMBERBLOCKS

Numberblocks ialah siri televisyen animasi British untuk kanak-kanak prasekolah yang memulakan kerjaya di CBeebies pada 23 Januari 2017. Program ini dicipta oleh Joe Elliot dan diterbitkan oleh Alphablocks Ltd dengan Blue Zoo.
Link: Youtube Numberblocks
7.AJAR

Pendidikan luar buku teks yang menunjukkan cara pembelajran subjek secara interaktif dan menarik!
Link: Youtube Ajar Malaysia
8.AQIL STORY

Animasi Islamik untuk kanak-kanak. Matlamat animasi adalah untuk memupuk nilai moral yang positif.
Link: Youtube Aqil Story
*Ni 8 channel Youtube yang bagus untuk anak anak kita.

Nota kaki : Cuma dalam Youtube ni tak 100% selamat sebab terdedah dengan iklan dan tersalah tekan sana sini. Jadi saya sarankan mak ayah semua subscribe platform Durioo+ kalau nak rancangan kartun patuh syariah dan 100% selamat untuk anak.

Sumber: Taufiq Razif


‘Check’ Cara Anak Menulis Ikut Peringkat Usia Mereka, Normal Atau Tak?

Ibu bapa tahu tak pendedahan awal dengan memberikan pensel dan kertas akan mendatangkan risiko anak malas nak belajar? Haaa, jangan terkejut tau. Kita semua beranggapan dengan memberikan pendedahan awal akan membuatkan anak-anak akan lebih cepat ‘tangkap’ berbanding anak-anak seusia mereka yang lain.
Sebelum menerima kehadiran cahaya mata terutama sekali cahaya mata sulung. Pendedahan mengenai ilmu penjagaan anak-anak perlu dipelajari terlebih dahulu oleh ibu bapa. Bak kata pepatah bagaimana acuan begitulah kuihnya.

Baca juga: Apa Punca Anak Kena Sawan? Macam Mana Nak ‘Handle’?
CARA ANAK PEGANG PENSEL ITU NORMAL ATAU TAK MENGIKUT UMUR MEREKA

Kemahiran atau perkembangan anak-anak yang normal perlu dilatih mengikut peringkat umur seperti menulis, memberi pensel dan kertas. Apabila terlalu awal mendedahkan mereka akan mengakibatkan mereka hilang minat untuk belajar suatu hari nanti. Oleh itu, proses terpaksa akan membuatkan mereka ada experience menulis yang tak seronok.

Sebenarnya, ada banyak cara yang lebih fitrah untuk latih anak menulis ni. Kita boleh cek juga cara anak pegang pensel tu, normal atau tak mengikut umur mereka.
Cuba cek, adakah anak kita dah mahir menulis? Adakah pegangan pensil mereka dah cukup efisyen? Adakah motor halus mereka dah cukup baik?
Skill menulis mengikut peringkat umur :
1-2 tahun:
– Memegang krayon secara menggenggam.
– Memahami yang krayon / pensel digunakan untuk menconteng.

3-4 tahun
– Melukis garis bergelombang di seluruh halaman yang kelihatan seperti garis dari buku teks.
– Menulis beberapa huruf, terutama huruf yang terdapat pada namanya.
-Boleh menulis nama mereka.
– Mungkin mula melukis gambar dan melabelnya menggunakan huruf atau tanda seperti huruf.

5-7 tahun
-Pegang pensil dengan betul dan bentuk huruf dengan tepat.
-Ketahui bunyi huruf yang dibuat dan mengeja perkataan berdasarkan bagaimana mereka berbunyi.
-Sudah boleh mengeja Sight Words (The, And Here, You etc).
– Labelkan gambar dengan beberapa perkataan yang betul.

Haa, kepada ibu bapa lepas ini boleh lah terus mempelajari dan dalam masa yang sama pengawasan perkembangan anak-anak okey. Semoga bermanfaat.
Sumber: Facebook Wawa Shauqi


Padat Aktiviti Desa, Jom Meriahkan Program Check-In Kampung Media Prima Bersama Selebriti Popular! #SetulusIkhlas

Bagi musim perayaan Ramadan dan Raya, Rangkaian Televisyen Media Prima (MPTN) bakal menganjurkan satu siri jelajah berkonsepkan aktiviti amal iaitu Check In Kampung! Siri jelajah yang padat dengan aktiviti ini pastinya dapat mendekatkan lagi orang ramai dengan suasana di desa dimana ramai artis terkenal tanah air juga bakal hadir!
BANYAK AKTIVITI SEMPENA CHECK-IN KAMPUNG!

Bersesuaian dengan tema kempen, Setulus Ikhlas ingin mendekati penonton setia secara menyeluruh, tidak hanya di bandar-bandar, masyarakat di kampung juga tidak dilupakan. Setulus Ikhlas juga ingin menggalakkan orang ramai untuk pulang ke kampung untuk merapatkan silaturrahim dan menjalin ukhwah yang lebih erat lagi di musim perayaan ini.

Program Check-in Kampung akan berada di dua lokasi iaitu di Sungai Besar pada 19 Mei dan di Mukim Kesang, Tangkak pada 24 & 25 Mei 2019. Antara aktiviti yang bakal berlangsung adalah sesi gotong royong untuk berbuka puasa, moreh, ziarah sahur, solat terawikh, rakaman Tanyalah Ustaz, jualan makanan (food truck), sesi ramah mesra dengan artis Ramadan Raya MPTN dan tanggungjawab sosial korporat & khidmat masyarakat (CSR).
CHECK-IN KAMPUNG BERSAMA SKUAD-A

Samsung bakal menawan golongan remaja sepanjang Ramadan Raya menerusi Skuad-A iaitu Nabila Razali, Ismail Izzani dan Haqiem Rusli untuk menceriakan kawasan awam dan menjadikannya tempat yang boleh dikunjungi bersama keluarga dan kawan-kawan pada musim perayaan ini. Nantikan aktiviti menarik ini di bulan Mei di Melaka dan Kedah dengan mengikuti Skuad-A.
Nantikan kemunculan barisan artis serta duta Setulus Ikhlas dan sertai mereka dalam pelbagai aktiviti komuniti dan amal. Jumpa anda disana!


Checklist 15 Barang Keperluan Yang Anda Boleh Bawa Pergi Haji

Kini sudah tibanya musim haji bagi umat Islam dari seluruh dunia. Di samping membuat persiapan diri untuk ke rumah Allah, persiapan dari segi kelengkapan dan makanan yang bakal dibawa ke sana juga adalah penting. Selain barang keperluan seperti pakaian dan ubat-ubatan, ini adalah antara 15 barang keperluan yang anda boleh bawa supaya boleh digunakan dalam keadaan tertentu.
15 BARANG BOLEH DIBAWA UNTUK HAJI
1. Wrap plastik

Tiada perkhidmatan wrap disediakan masa nk gi.. so sy gi berempat… sy wrap beg kami. Wrap sy bawak hand luggage past guna. Kami trun madinah… dari madinah ke mekah sy wrap lg.. kali nie.. dgn teman sebilik punya beg kita wrap sama. Nanti bila nk blk malaysia.. ada perkhidmatan wrap disediakan di hotel… tp agak mahal bg sy… sy guna wrap sy bawak tuk wrap beg sy.. n beg jemaah yg memerlukan. p/s – sy beli kat kodai siam… jual brg plastik rege rm30… ( bawak jika perlu)
2. Gaviscon

Gaviscon dan pil chikit taun (asal ada bunyi) – saya ada kena mild gastrik dan sampai rasa mcm tekak panas.. pedih ulu hati…. (mkn gaviscon ok sikit Alhamdulillah). kat sana ada klinik.. tp better bawak ubat yg kita biasa mkn…(bawa jika perlu)

3. Kicap cap kipas udang (penambah selera)

Saya memang suka makan yang cap nie.. kalau tak pun, suka cap lain bawaklah – sesuai dimkn bila2 masa… sy share ngan teman sebilik. Saya masuk dlm plastik.. ikat ngan getah.. pastu wrap ngan surat khabar.. wrap ngan plastik… wrap ngan beg plastik n ikat ngan getah.. balut ngan baju.. agar dia xpecah… sy bawak yg botol kecik. kicap nie dari mesia – madinah – mekah – arafah – mina..habis.. share ngan roomate n jiran bilik sebelah.. dll..ada jual di mekah 17rial botol kecik
4. Selipar jepun

Sangat berguna untuk ke tandas… terutama di arafah n mina. Cerita bab selipar doc kata kalau selipar kita hilang masa solat… pinjam selipar org lain dulu n gi beli selipar lain.. sbb lantai panas kalau kita pijak boleh mengakibatkan kudis panas..suami hilang selipar..semasa di madinah dia berlari nk ke hotel… panas tapak kaki dia kata.. walhal jarak xjauh pun.. sy pulak beli uncang selipar.. masuk selipar dlm uncang.. masuk dlm masjid letak tepi tiang dkt ngan kita(ada rak selipar)
5. Gula Hacks

Saya alami batuk teruk .. so nak kurangkan batuk sy terpaksa mkn gula2… terutama time tawaf n saie.. mkn gula2 xbatalkan wudhuk kecuali mkn time solat….di mekah xada gula2 angin hanya ada gula2 polo..sy bwk strepsil satu kotak… n beri pada yg batuk mcm sy..p/s- beli sebungkus besar.. pack kecik (10biji) boleh sedekah pada yg memerlukan…
6. Mask muka

Beli yang bertali mudah pakai… sana padang pasir.. so ribut pasir tu biasa..n kalau dlm masjid kita dgr org batuk tu. kita tahu dah xjemaah malaysia.. jemaah indonesia. sy bawak sekotak. n beri pada jemaah lain…tp time dlm ihram xleh tutup muka… jgn pakai….kat klinik pun ada.. (bawak kalau perlu)
7. Milo

Ada kat mekah tp mahal n rasa dia lain sikit… bwk jika perlu
8. Kopi o

Arab tak ada kopi yang best… ada nescafe or teh… so kalau minum kopi boleh bawak.. pek nie dah siap gula… so tambah air panas jerk…n kalau nk manis tambah sesudu gula
9. Tali

Dekat mekah pun ada jual 5 rial xsilap… tali tuk jemur baju kat bumbung hotel… ampaian tidak disediakan.. so kita kena buat sendiri…. hanger pun xada dlm hotel.. boleh beli kat mekah or bawak..
10. Sepit baju

Utk sepit baju yg kita cuci…. cuaca sana selalu ribut.. kadang2 ribut pasir so.. kena sepit baju.. beli yg kualiti n besar sikit agar baju dikepit kemas x terbang..
11. Extension wayar

Benda nie penting… jgn luper beli yg pin dua bulat.. tuk plug arab.. kat hotel plug xbyk so bawak benda nie… (ramai yg guna hp usb) so leh cucuk byk n plug tu boleh sambung tuk benda lain beli kat lazada.
12. Power bank dan kipas

Power bank sy ada dua satu yg nie satu lg yg 20,000 mah .. yg nie kecik sy simpan dlm beg.. bwk gi mana2… kipas kecik tu usb.. so nk guna sy cucuk kat power bank.. so boleh guna di mana saja..power bank besar sy bawak masa gi Arafah… mina.. di mina nk charge hp susah plug tinggi.. so guna power bank..ada makcik tu dia tido sebelah sy.. dia nangis.. sy tanya.
13. Bantal angin

Bantal nie boleh dikempiskan.. bila nk guna tiub jerk – ada jual kat daisho.. sgt berguna time di arafah n mina… selain tu kalau rasa bantal hotel xselesa leh letak benda nie.
14. Yoko, minyak angin / balm, pelindung bibir , krim kaki

Di sana cuaca panas kering… dan kita byk berjalan… jgn biarkan tumit pecah.. sbb dah pecah sakit.. n susah nk beribadat terutama tawaf.. pilih produk yg xada alkohol n xada bau wangi..(jgn pakai dlm ihram)… balm ada yg berbau – tp tuk tujuan perubatan xada masalah yoko2 n koyok.- untuk sakit belakang n sendi.
15. Alat timbang beg / safety pin

Alat timbang beg – diperlukan bila nk balik.. agar bagasi xterlebih kg… kalau xbawak boleh timbang kat lobby hotel ( ada timbang). Pin – untuk kecemasan.. beg putus or.. tuk pin belakang tudung or kain ihram .. (kalau bwk.. masuk bagasi) (bawak jika perlu)
*Untuk info yang lebih padat, boleh ke artikel penuh di bawah.
Sumber : Khadijah Ulfah Johari


Mommy, Ingat Kena Buat 5 Checklist Ini Sebelum Masuk Ke Labour Room Tau!

Menanti kelahiran cahaya mata yang dikandung selama 9 bulan adalah perasaan teruja yang sukar digambarkan oleh para ibu. Mana tidaknya, pasti si ibu tidak sabar untuk mencium ‘bau syurga’ dan bermain bersama si kecil ini bukan? Namun, di sebalik keterujaan si ibu, jangan lupa untuk melakukan beberapa persediaan sebelum masuk ke labour room atau checklist barang bersalin bagi memudahkan urusan bersalin nanti.
Berikut merupakan 5 benda yang anda kena buat sebelum masuk ke labour room hospital. Nak bersalin pun rasa tenang dan mudah sahaja nanti.

Baca juga: Isu Tertukar Bayi, Doktor Kongsi Proses Mak-Mak Kena Alert Bila Discaj Dari Wad
KENA BUAT 5 CHECKLIST INI SEBELUM MASUK LABOUR ROOM
1. Makan

Bila dah rasa sakit contraction, jangan lupa makan untuk tambah tenaga. Penting tau! Ramai ibu yang penat & habis tenaga masa meneran sebab perut kosong. Tak ada selera pun kena paksa makan juga.
2. Mandi

Bersihkan badan sebelum serah diri ke hospital. Pastikan badan anda bersih & wangi. Psttt, jangan lupa cukur dulu Miss V tu!
3. Bertenang

Jujurnya bersalin memang pengalaman yang menakutkan. Apa lagi kalau kita ni first time nak bersalin. Tapi, kita perlu kekal tenang & banyakkan berzikir & berdoa agar urusan kita dipermudahkan.
“La ilaha illa anta subhanaka inni kuntu minaz-zalimin.”
4. Tukar tudung

Sebelum masuk labour room, pastikan anda tukar pada tudung sarung yang kainnya selesa & bersih. Kalau boleh, pilih yang ironless & pinless.
5. Buang air besar

Bunyi macam kelakar tapi memang ada nurse yang akan pesan supaya kita buang air besar dulu sebelum nak bersalin. Salah satu sebabnya supaya kita nak terbuang air besar masa meneran.
Sumber: SangBulu Hq


‘Checklist’ Barang Keperluan Bersalin & Berpantang Mak Mak Wajib Standby

Bagi setiap ibu yang baru pertama kali mahu melahirkan pasti perasaan excited dan takut menjadi satu. Tambahan pula, di musim Covid-19 ini macam-macam keperluan harus diselesaikan. Belum selesai satu masalah timbul pula masalah lain.
Jadi, perkongsian kali ini untuk memudahkan kaum ibu yang bakal melahirkan bayi kesayangan mereka. Checklist ini amat berguna untuk barang keperluan bayi dan bayi serta  peralatan berpantang.

Baca juga: Rezeki Enam Tahun Penantian, Isteri Tomok Kongsi Tips Dapatkan Anak Ketiga
CHECKLIST BARANG KEPERLUAN BERSALIN UNTUK BABY & MAMA
BEG HOSPITAL BABY

 Clothes
Newborn size 3pcs – front button/zip cotton mesh
0-3mths Bodysuit or 2 piece lengan/seluar pendek 5pcs – Daytime
0-3mths Sleepsuit or 2 piece lengan/seluar panjang 5pcs – Nighttime
Special Outfit for checkup 2pc
Binder – 3pcs
Mitten & Booties – 5pcs each
Baby Hats/Beanie – 2pcs
Baby Bibs – 2pcs
Muslin Swaddle – 3pcs
Pampers Newborn – Drypers Touch
Baby Wipes – Pureen Orange Fragrance Free

Changing Mat
Baby Laundry Detergent – Pureen ABD *Baby saya dulu ada eczema type of skin so saya memang asingkan basuh baju baby pakai baby detergent
Baby Tub & Body Support
Baby Head to Toe – Cetaphil. * Boleh survey any baby skincare product yang offer organic range.  At least sampai 6mths pakai kalau kulit baby okay dah boleh tukar yang murah sikit
Baby Hair & Body Oil – Tropika Lavender Oil
Nappy Cream – Bephanten/Sudocream/Drapolene
Minyak Telon – Bebiku Telon Oil
Minyak Yuyee/Bayini Mestika boleh pakai after 3 months sebab panas sikit untuk newborn
Chest Rub – Euky Bearub/Tropika Herbal Cream
Baby Grooming Set – Nail clipper, hair comb, thermometer, silicone finger toothbrush
Nasal Aspirator
Repellent Patch
Cotton Ball & Cotton Buds
Hooded Towel – 3pcs
Face Cloths – 5pcs
Baby Cot & Baby Nest
Mosquito Net
Stroller/Car Seat/Baby Carrier *Boleh beli salah 1 dulu untuk pergi checkup sebab musim PKP tak keluar berjalan langsung.
Diapers Bag

BAG HOSPITAL IBU

Tuala
Skirt
Tops & sweater
Blanket
Shawl
Yasin & telekung

Toiletries & personal care
Sandal
Stoking & getah rambut
Thermos
Cutleries set

Maternity pads
Breast pump & nurisng cover
Snack
Face mask

ALATAN BERPANTANG YANG BERGUNA
1. Set Bersalin Nona Roguy
– Minyak Herbaneka as minyak panas dan minyak berurut
– Akar Herbaneka untuk minum pagi selama berpantang. Tapi kalau baby ade kuning make sure tunggu baby dah sihat baru minum
– Phytonatal untuk melawaskan pembuangan air besar. Kalau tak berkesan saya consume Lactul Solution boleh cari dekat Pharmacy.
– Uncang Cuci Herbaneka acts as feminine wash and untuk baikkan jahitan bersalin di Miss V kita.
– Complimentary Minyak Ommey as minyak telon baby

2. Tanamera Brown Formulation Body Soap ni dari baby first saya amalkan untuk scrub sel2 kulit mati kita lepas 9 bulan pregnant.
3. Pilis saya beli 2 jenis balm and serbuk. Sebab mak saya cakap macam orang tak berpantang pakai balm tu
4. Ubat Periuk & Air Kunyit ni pun mak saya suruh consume jugak pagi2 walaupun rasa dia saya tak boleh terima. Tapi kalau baby kuning sebolehnya tunggu baby sihat baru consume.
5. Periuk tanah untuk rebus air rempah Ubat Periuk
6. Daun Air Mandian Herba ni memang mak saya rebuskan pagi2 mandi suam2.
7. Tungku Batu traditional turun temurun dari mak saya
8. Bengkung Ikat ni pun turun temurun dari mak saya. Yang ni seksa sikit sebab mak saya suruh pakai sampai habis pantang and kalau nk terkencing tu seksa nak bukak lilitan tu
9. Kain Batik saya pakai masa berurut je. Saya lebih selesa pakai skirt atau pallazo
10. Stoking kena banyak sebab mak saya suruh pakai sampai habis pantang jugak
ALATAN BREASTFEEDING YANG BERGUNA
1. Breast Pump Spectra 9+ Set
2. Tommee Tippee Complete Feeding Kit
3. Milk Collector
4. Organic Nipple Butter
5. Disposable Breast Pads
6. Milk Storage Bags

Itulah antara senarai barangan yang boleh kaum ibu sediakan sebelum melahirkan bayi tersayang. Semoga segalanya dipermudahkan. Goodluck all mommies!
Sumber: Facebook Meme Umaida Taib


Checklist 32 Barang Yang Boleh Dibawa Ketika Tunaikan Haji, Tak Pening Nak Kemas Beg!

Nampaknya, kini telah masuk musim ramai dalam kalangan umat Islam sedang berangkat untuk menunaikan ibadah Haji. Mesti tak sabar nak sampai di ‘Rumah Allah’ bukan? Jadi, di samping membuat persiapan diri untuk ke rumah Allah, persiapan dari segi kelengkapan dan makanan yang bakal dibawa ke sana juga adalah penting.Kena ada checklist barang haji supaya tak tertinggal!
Jadi, berikut merupakan checklist barang keperluan haji yang boleh dibawa ke kota Mekah supaya mudah segala urusan keperluan sendiri nanti. Selamat menunaikan haji!

Baca juga: Cara Pergi Haji Guna Pakej Swasta, Kena Ambil Tahu Elak Ditipu
CHECKLIST BARANG HAJI YANG BOLEH DIBAWA, TAK PENING NAK PACKING!

Assalamualaikum. Ramai juga yang bertanya saya apa yang perlu dibawa untuk kembara haji mereka. Berikut adalah cadangan dari saya bersama rakan-rakan sebilik di Hotel Abraj Jannadiriyah pada musim haji tahun lepas iaitu 2022. Semoga ia memberi manfaat kepada semua yang membacanya. Saya mohon maaf sekiranya ada kekurangan.

1. Mini telekung / telekung pendek – 4 helai
2. Jubah – 3 pasang. Jubah yang paling selesa bagi saya adalah dari jenis kain cotton, terutamanya ketika berada dalam khemah di Arafah dan Mina. Walaupun dalam khemah ada aircond, namun siang harinya tak terasa langsung hawa aircondnya.
3. Jubah seluar / blouse labuh bersama seluar panjang – 3 pasang (Uniform melontar saya ialah blouse labuh bersama seluar panjang)
4. Baju tidur – 2 pasang ( saya bawa baju kebangsaan mak-mak semalaya iaitu baju kelawar)
5. T-shirt – 2 helai ( utk pakai dalam bilik )
6. Kain batik – [email protected] helai
7. Tuala – 2 helai ( saya bawa 1 tebal utk kegunaan di hotel dan 2 helai jenis nipis quick dry brand decathlon untuk kegunaan di Masyair. Yang nipis tu, 1 besar, 1 kecil)
8. Tudung sarung – 2 @ 3 helai
9. Stokin & handsock – 4 pasang. (Dicadangkan lelaki bawa juga stokin untuk mengelakkan tumit kaki pecah)
10. Selipar sarung – 1 pasang ( saya guna selipar untuk ke masjid sebab mudah untuk buka dan sarung (pakai) dengan cepat. Saya guna selipar plastik sebab mudah untuk ke bilik air semasa di Masyair / Arafah & Mina. Pilih selipar yang tidak sakit kaki untuk berjalan jauh. Saya guna selipar plastik jenama Birkenstock). Alhamdulillah selesa dan kaki langsung tak sakit.
Suami saya pula, pakai kasut jenis loafers bersama stokin untuk ulang alik ke masjid, kerana itu yang paling selesa, tumit tak pecah dan cepat untuk buka dan sarung balik semasa masuk dan keluar masjid. Running shoes tidak praktikal untuk ulang alik ke masjid sebab ambik masa untuk buka dan pakai balik (rumit) semasa keluar masuk masjid. Agak bahaya dengan orang yang ramai untuk kita mencangkung/duduk semasa buka dan pakai kasut di pintu masjid.
11. Kasut sukan / Walking shoes/ Running shoes – 1 pasang ( Untuk berjalan semasa melontar jamrah. Perjalanan dari khemah di Mina ke jamrah untuk melontar lebih kurang 3.5 km sehala. Perlu melontar 4 hari. Maksudnya 4 hari x 7km = 28 km. Agak jauh juga bagi yang tak biasa. Jadi, ia memerlukan kasut sukan yang selesa.)
12. Kasut tawaf (wanita) – 1 pasang
13. Pantyliner secukupnya
14. Pisau kecil untuk potong buah.
15. Plastik zip lock – ramai orang suka bersedekah makanan dalam masjid. Jadi, boleh simpan makanan itu dalam plastik itu jika tak nak makan lagi. Selain tu boleh juga isi buah utk bawa bekal ke masjid dan macam-macam kegunaan lagi.
16. Hanger – minimum 10
17. Penyangkut pakaian jenis S – 3 pcs ( Penyangkut ini amat berguna ketika berada di Arafah dan Mina kerana toilet di sana tidak disediakan tempat untuk gantung barang kita seperti pakaian,alatan mandian dan lain-lain. Setiap kali pergi toilet saya bawa plastik besar untuk isi tuala, pakaian, alatan mandi dan guna penyangkut itu untuk di sangkut pada pintu toilet)
18. Sambal ikan bilis dan sewaktu dengannya – Adakala kita tiada selera untuk makan sebab makan yang dibekalkan menunya berulang. Jadi, sambal-sambal ini amat membantu untuk bagi selera makan.
19. Strepsil dan gula-gula HACKS – untuk hilang sakit tekak.
20. Alatan menjahit – sangat berguna. Boleh potong jubah, jahit apa-apa yang terkoyak.
21. Sabun basuh buku – 3 buku seorang. Nak bawa lebih pun bagus juga, sebab boleh share dengan rakan sebilik. ( saya tak jumpa sabun buku kat mekah. Yang ada sabun basuh jenis serbuk sahaja dan bagi saya sabun serbuk kat sana tak best guna.)
22. Tali untuk buat ampaian. Di hotel ada disediakan tempat jemur kain. Tapi, banyak juga kes saya dengar telekung, ihram hilang atau tersalah ambik. Tetapi, sekiranya di luar bilik kita ada ruang contohnya dinding kosong dan tidak mengganggu laluan serta pemandangan, Kita boleh minta budak housekeeping hotel gantungkan ampaian untuk bilik kita. Lepas minta tolong dia, bagilah tips sikit untuk dia, jadi tiadalah masalah dikacau oleh pihak pengurusan hotel.
Jangan buat ampaian sendiri tempat laluan orang. Elok minta kebenaran terlebih dahulu. Pekerja housekeeping yang urus kami namanya Sha Alam. Baik budaknya… macam-macam dia tolong. Boleh upah dia basuh ihram 10 rial je, boleh beli baldi murah dengan dia, boleh itu boleh ini dan lain-lain lagi.
23. Ubat-ubatan seperti penadol, ubat selsema, ubat batuk, cirit-birit – Tabung haji memang menyediakan klinik yang lengkap dan terbaik bagi saya. Tapi tiada salahnya kita bawa ubat-ubatan ini dari Malaysia untuk rawatan awal yang cepat.
24. Charger universal dan extension plug. Bilik kami di hotel Abraj Jannadiriyah hanya ada 2 power point sahaja. 1 di pantry dan 1 di bawah katil seorang jemaah. Jadi, extension plug adalah sesuatu yang wajib.
25. Minuman instant/ cereal untuk breakfast. Tabung Haji tidak menyediakan breakfast (sarapan) untuk muasassah. Harga makanan/minuman di mekah dan madinah adalah agak mahal. Saya anggarkan kalau berjimat cermat pun kena belanja sekurang-kurangnya 30-40 rial sepagi untuk 2 orang. Di tepi/luar hotel, ramai peniaga asal Pattani berniaga tetapi seperti yang saya bagitau, harganya agak mahal. Mereka jual pelbagai jenis makan tempatan seperti nasi lemak, nasi kerabu, beehoon goreng,mee goreng, nasi goreng, laksa, kueh mueh dan lain-lain lagi.
26. Sunscreen, lip balm
27. Petrojelly vaseline – banyak berjalan kat sana, tumit pun akan pecah. Sapu sebelum tidur, insyaAllah esok pagi, ok sikit.
28. Flanil cream – untuk sengal-sengal otot dan kaki kejang (cramp). Sapu sebelum sebelum tidur di betis dan peha, insyaAllah esok pagi ok sikit. Kalau kaki senang cramp, boleh sapu sebelum start berjalan.
29. Sunglasses – tahun lepas sangat panas, nak celik mata pun susah.
30. Penyangkut baju jenis wall hook dan gam cap gajah – wall hook walaupun jenis heavy duty biasanya tak tahan juga. Jadi eloklah dilekatkan dengan sedikit gam. Wall hook ini digunakan utk gantung tuala, telekung dan lain-lain dalam bilik.
31. Pakaian untuk lelaki:
-Kain ihram – 2 pasang
-Jubah – 3 pasang
-Baju melayu/kurta – 2 helai
-Seluar panjang – 2 helai. Suami saya bawa juga seluar jenis ringan/quick dry yang digunakan untuk pergi hiking. Dia pakai seluar itu untuk melontar pada hari ke 2 dan seterusnya. Lelaki, hari pertama melontar sahaja pakai ihram.
-T-shirt – 2 @ 3 helai. Suami saya suka pakai t-shirt jenis microfibre quick dry. T-shirt pagoda dia langsung tak pakai.
-Kain pelikat berjahit – 1 @ 2 helai
-Kain pelikat tidak berjahit – 1 helai. Digunakan ketika dalam ihram untuk ke tandas.
32. Powerbank – untuk hand luggage, 20000mAh sahaja yang dibenarkan.

HAL-HAL LAIN
1. Tak perlu bawa duit cash yang banyak. Guna sahaja kad debit Bank Islam Tabung Haji. Boleh guna mana-mana ATM untuk keluar duit tanpa caj. Dinasihatkan jangan keluar nilai yang besar kalau kita nak duit kecil. Elok keluar 200 @ 300 rial sahaja kalau nak duit kecil. Saya suka guna Al Rajhi Bank kerana bagi saya ia mesra pengguna. Ada pelbagai pilihan bahasa termasuk bahasa melayu.
2. Nak jimat postage guna Pos Malaysia, bayar di Malaysia. RM 18 sekilo (kalau tak silap), tapi kalau bayar di Mekah, 18rial sekilo. Jimat banyak juga tu.
3. Baju dan pakaian tak perlu bawa banyak sebab hari-hari kita basuh. Tiada orang kisah pun kita pakai baju yang sama berulang.
4. Tak perlu basuh baju di toilet semasa di Mina. Pergi camping, mana ada orang basuh baju kan. Saya cadangkan kita sediakan 2 uniform. 1 pasang uniform untuk melontar dan 1 pasang uniform utk dalam khemah. Selepas balik melontar gantung/anginkan baju tu dan esok pakai lagi.
5. Kantung kecil untuk isi batu, tak perlu sebab batu dah disediakan bersama kantung kecil yng comel.
6. Bantal, alas tidur, selimut pun tak perlu bawa. Dah ada tilam dan bantal comel di sediakan di Arafah dan Mina.
7. Baldi boleh tanya pekerja hotel… biasanya mereka ada jual murah-murah sebab jemaah haji sebelum ni akan sedekah sahaja pada mereka.
8. Tandas di Arafah dan Mina. Saya berpendapat tandas yang disediakan adalah baik, selesa dan bersih. Air pun tidak panas seperti yang pernah diceritakan. Kalau kita pergi mana-mana perkhemahan pun jarang ada kemudahan tandas yang baik, kalau kita masuk hutan, hanya ada nature tandas sahaja kan.

Jadi, saya bersyukur ada kemudahan tandas yang baik di Arafah dan Mina. Beratur 30 minit hingga 1 jam tu saya anggap lumrah dan ia bukan satu kesulitan. Sepanjang saya di Mina dan Arafah saya dapat mandi setiap hari. Pilih waktu yang bukan peak hours. Lagi satu, kalau nampak orang tidak ramai beratur, baik kita pergi beratur walaupun kita tiada hajat. Hajat itu akan datang apabila dah masuk dalam. Kita pun jangan pentingkan diri berada lama-lama dalam tandas.
* Jika ada yang tertinggal, boleh bagi cadangan untuk tambah.
** InsyaAllah saya akan update dari semasa ke semasa jika ada penambahan.
Sumber: Wan Nor Rafidah


Pasangan Ini Beli Baju Kahwin Di Shopee, Bajet Hangus Majlis Perkahwinan Hanya RM6k Tapi Meriah

Siapa yang tidak mahu mendirikan rumahtangga bukan? Namun, tidak semua mempunyai perjalanan yang mudah bagi mendirikan masjid ini. Ada yang tertangguh gara-gara masalah keluarga dan ada juga kerana bajet yang terhad.
Namun, kisah pasangan ini memilih untuk mengadakan majlis secara sederhana dan hanya menggunakan bajet bawah dari RM 6 ribu sahaja! Hal ini kerana bagi mereka apa yang penting adalah kehidupan selepas berumahtangga. Semoga perkongsian daripada Nurin Amira ini memberi manfat kepada anda yang bakal melangsungkan perkahwinan tidak lama lagi.

BAJET KAWIN 6K TAPI SEMPURNA

Nak share sikit tentang perbelanjaan perkahwinan saya pada 17.3.21. Semoga dapat membantu pasangan yang otw mendirikan rumah tangga.

Saya awal-awal ada roger kat family, tak mau hantaran macam biasa tu, buah la kek la manisan, so bila buat macam ni, ringan la sikit beban selepas kahwin. Tinggal masuk rumah susun barang.

Perkawinan tu mudah. Orang kite je yang buat susah. Ingat ni! Kite berbelanja 1000k sekali pun, orang tetap akan bercakap. So, biarlah. Kite yang kumpul duit, so biar kite yang decide hidup kite. Jadi, kat sini saya kongsikan perbelanjaan saya. Semoga dapat membantu korang tau!

PELAMIN
-Rm 280 + free bunga tangan
-FB:Pelamin Murah JB
-Datang ontime, sangat memahami. Senang berurusan.

MAKEUP
-RM 300
-Fb:Nurul Najah
-Pukul 6 pagi dia kata datang, 6 pagi tepat dia mai. Makeup sangat onpoint. Dari nikah sampai ke petang makeup tahan. Cantik sangat.
HENNA
-RM 165
-Tangan jari dan kaki (cas transport)
Catering
-RM 2320
KEK

RM 97
Fb :Cik Dyla: Pembuat kek yang sangat memahami customer. Terima kasih tau! Kek dia sedap gila weh.
Kad kahwin + Bunting + sticker
-Buat sndiri
-Berminat bole dm sy ya
-Jimat murah dan ringkas
CINCIN SUAMI

-Kedai emas Kulai: RM 250
HANTARAN

DARSON KULAI
1. DAPUR GAS : RM 79
2. HEATER : RM 69
3 BLENDER : RM 68
4. SPEAKER + MIC : RM 87
5. IRON : RM 50
COWBOY KULAI

6. SET PENGUKUS : RM 67 DIY IOI KULAI
7. TEKO + PENAPIS MINYAK :RM 30
MYDIN KULAI
8. SET PINGAN : RM 50
Katanya semasa dihubungi sebentar tadi, hantarannya memang berlainan dengan hantaran pasangan pengantin yang lain. Ini untuk meringgankan beban mereka selepas nikah nanti.
PAKAIAN DARI SHOPPE

BAJU PEREMPUAN
NIKAH : RM 134
SANDING: RM 130
BAJU LELAKI
NIKAH RM 89
SANDING RM 70
SAMPIN RM 55

TUDUNG
NIKAH RM 7
SANDING RM 7

CROWN + RANTAI : RM 24
BROOCH BAJU MELAYU : RM 16

KASUT CONVERSE
RM 50 dua pasang

HOMESTAY RM 650
JALAN MERBAU BANDAR PUTRA KULAI
3 hari 2 malam
4 bilik
DOORGIFT
150 pax
RM 250
Bunga telur
Sapu tangan
Kotak
Air mineral
TELUR PINDANG

Ala ala orang johor kan
RM 240 ( 200 bijik )
KUIH MUIH + PULUT
RM 240
TEMPAT BUNGA PAHAR
RM 30
PA SYSTEM
Ingat tak saya ada beli speaker dengan mic? Haha download lagu kompang, lagu kahwin. So settel. Jimat kan? Hahahah
Total RM 5864.
Alhamdullilah. 6k sahaja digunakan untuk majlis yang simple tapi sangat sempurna. Bagi pasangan-pasangan yang ingin mendirikan rumah tangga di luar sana, suka kami ingatkan agar sentiasa bijak dalam berbelanja dan berbelanjalah mengikut kemampuan dan keperluan.
Sumber: Nurin Amira


[VIDEO] ‘Laju Air Mata’- Ayah Titip Pesan Untuk Anak Perempuan Bakal Berkahwin Undang Sebak…

Siapa sahaja yang tidak mengalirkan air mata apabila mendapat pesanan dari ibu bapa sendiri bukan? Tambah pula nasihat tersebut adalah berkaitan perkahwinan dan khususnya diberikan untuk anak perempuan yang bakal berkahwin, makin bertambah sebak dibuatnya.
Begitu juga dengan satu perkongsian video di laman Tiktok ini apabila wanita ini berkongsikan video ayahnya memberikan pesanan buat dirinya yang bakal berkahwin, undang sebak dalam kalangan orang ramai.

Baca juga: Rupanya Ada ‘Realiti Gelap’ Anak Ketagih Tengok Cocomelon, Pakar Dedah Ibarat Kokain..
VIDEO AYAH TITIP PESANAN UNTUK ANAK BAKAL BERKAHWIN UNDANG SEBAK…

Menerusi video yang dimuat naik oleh Tiktok @Fyfa09, dia berkongsi momen tersebut ketika meminta restu daripada bapanya untuk mendirikan rumah tangga. Situasi bertukar menjadi sebak apabila bapanya mula memberikan beberapa pesanan sebelum mengalirkan air mata.

Ayah restu. Kamu jangan bagi ayah berdosa. Kamu dah nak jadi isteri orang taatilah suami kamu.
Bapanya turut menyatakan bahawa dia menghalalkan segalanya dan menasihatkan anaknya supaya jangan mengungkit soal harta benda jika bergaduh kelak.
Ayah halalkan segalanya. Angah minta restu. Rumah tangga ni hidup jauh bukan sekejap, sampai mati sampai akhirat. Syurga kamu. Ayah maafkan. Tak apa ayah restu supaya kamu bahagia dunia akhirat.
Dalam pada itu, wanita berkenaan berharap agar orang ramai mengambil nasihat bapanya itu supaya menjadi pengajaran. Video berdurasi 14 saat itu meraih lebih dua juta tontonan dan mendapat lebih 305 ribu tanda suka di TikTok.

 @fyfa09
Reply to @ninidriss 😭❤ #fyp
 ♬ Penenang Hati – Instrumental – Asraf Studio

Nasihat ayah saya, korang ambil lah nasihat ayah saya anggap ayah saya pun macam ayah awak ya.
“CEMBURUNYA DENGAN KASIH SAYANG AYAH PUAN..”
Menjengah ke ruangan komen, ternyata ramai yang turut sebak dengan perkongsian kata-kata dari seorang ayah ini. Bukan itu sahaja, ramai juga yang ‘cemburu’ dengan kasih sayang yang dipaparkan oleh ayahnya dan berterima kasih dengan perkongsian video tersebut.

Sumber: Tiktok @fyfao9


‘Checklist’ Majlis Perkahwinan, Dari 6-12 Bulan Sebelum Majlis Hingga Hari Berlangsung

Majlis perkahwinan sering diadakan bagi meraikan pasangan pengantin yang sudah sah bernikah selain, bertujuan menghebahkan kepada umum. Malah, perancangan yang rapi dan teliti juga perlu dilakukan sebelum majlis sehinggalah berlangsungnya hari bersejarah.
Justeru itu, untuk memudahkan anda bersama pasangan tidak tertinggal sebarang butiran mengenai persiapan majlis perkahwinan, mari ikuti ‘checklist’ yang disenaraikan seperti dikongsikan di laman Facebook Iman Studio. Semoga dapat membantu!

Baca juga: “Syurga Bukan Untuk Diugut-Ugut..”- Ini Contoh Peras Ugut Emosi Dalam Keluarga Melalui Drama ‘Rindu Kasih’
NAK KAHWIN? IKUTI ‘CHECKLIST’ MAJLIS PERKAHWINAN INI!

Persiapan perkahwinan bukanlah suatu perkara yang mudah. Banyak perkara yang perlu diambil berat dan dilakukan sebelum majlis perkahwinan.

Emosi pun boleh jadi roller coaster dalam waktu ini terutamanya bagi bakal pengantin perempuan. Silap hari bulan, ada yang jadi bridezilla dari awal membuat persiapan perkahwinan sampailah sebelum nikah. Oh no!
Pelbagai perkara yang harus diteliti dan dipersiapkan, sekecil-kecil hiasan bunga tangan hinggalah sebesar-besar urusan borang nikah. Jika ada yang terlepas pandang, mungkin akan mencacatkan aturcara majlis perkahwinan idaman bakal pengantin.
Meh abang payung Senarai Checklist Majlis Perkahwinan yang boleh jadi rujukan awal kepada bakal-bakal pengantin diluar sana.
CHECKLIST MAJLIS PERKAHWINAN MENGIKUT TEMPOH:
6-12 BULAN SEBELUM
Sekadar gambar hiasan: hockwoldhallnorfolk.com

Anggarkan jumlah kehadiran tetamu dan senaraikan
Tetapkan bajet majlis.
Tempah lokasi majlis.
Tempah pakej perkahwinan.
Tempah jurugambar atau juruvideo majlis.
Bincang barang hantaran.
Pilih katering mengikut bajet.

5 BULAN SEBELUM
Sekadar gambar hiasan: PengantinBaru.

Buat ujian HIV di klinik kerajaan yang berdekatan.
Uruskan dokumen permohonan nikah.
Tempah pengacara majlis.
Tentukan tema keluarga.
Beli barang hantaran yang telah dibincangkan.
Bincang barang hantaran.
Booking homestay untuk penempatan keluarga.

3 BULAN SEBELUM
Sekadar gambar hiasan: Pejabat Agama Islam Daerah.

Serah dokumen berkaitan ke Pejabat Agama Islam Daerah.
Tentukan serta senaraikn tugas untuk ahli keluarga.
Pilih baju untuk majlis di butik pengantin.
Pilih pengapit dan tentukan warna tema serta jenis baju.
Bincang menu bersama pihak katering.
Tentukan dekorasi majlis untuk pelamin dan lain-lain.
Survey design bunga pahar dan goodies bag.

1 BULAN SEBELUM
Sekadar gambar hiasan: PengantinBaru.

Semak status permohonan nikah di Pejabat Agama Islam Daerah.
Senaraikan nama dan alamat tetamu untuk pos kad jemputan.
Pos semua kad jemputan majlis kahwin.
Rancang kedudukan tetamu yang bakal hadir.
Buat rawatan muka.
Tempah juruinai.
Gubah dekorasi hantaran.

1 MINGGU SEBELUM
Sekadar gambar hiasan: Nor Collection & Design.

Sahkan kehadiran jurunikah.
Pastikan prosedur pernikahan selesai.
Sediakan duit kecil untuk bayar jurunikah, saksi dan lain-lain.
Hias bilik pengantin.
Sahkan semua tempahan seperti jurugambar dan lain-lain.
Ambil baju kahwin di butik pengantin.
Aturkan taklimat tugasan untuk setiap ahli keluarga atau pembantu.

1 HARI SEBELUM
Sekadar gambar hiasan: PesonaPengantin.

Majlis berinai.
Pastikan pakaian untuk majlis siap diseterika.
Siap rebus telur serta hiasan dibunga telur.
Pastikan tanda arah ke lokasi majlis siap pasang.
Rehat dan tidur awal.

HARI MAJLIS
Sekadar gambar hiasan: Instagram @nanangsupriyadi_photography

Bangun awal pagi dan mandi sunat.
Pastikan anda siap 1 jam awal.
Alas perut dengan sarapan ringan.
Banyakkan selawat dan zikir supaya hati tenang.
Senyum dan nikmati hari bersejarah anda.
Kunci bilik yang menyimpan barang berharga.

Sumber: Facebook Iman Studio


‘Checklist’ Makanan Pejal Pertama Bayi. 7 Perkara Yang Perlu Diberi Perhatian

“Lagi 2 minggu Farish dan nak masuk 6 bulan. Apa nak bagi dia makan ya?”
Bagi ibu yang pertama kali nak memberi anak makanan pejal, mungkin ada yang masih keliru dan teragak-agak. Jadi, di sini kami bincangkan beberapa perkara atau senarai semak yang diharapkan boleh menjadi panduan kepada anda.

7 Perkara Ibu Ayah Perlu Tahu Tentang Makanan Pejal Pertama Bayi
1. Paling Penting, Tunggu Hingga Bayi 6 Bulan
Memang excited nak bagi bayi makan, apatah lagi bila tengok dia macam ‘terliur’ saja dengan makanan kita. Rasa kasihan pun ada.
Apapun, ibu-ibu jangan mulakan makanan pejal ini sebelum usia yang disyorkan ya, iaitu 6 bulan. Sebelum usia 6 bulan, usus bayi belum bersedia sepenuhnya untuk menghadamkan makanan selain susu ibu. Jadi, elakkan semua jenis makanan pejal termasuklah bijirin / nestum yang dimasukkan ke dalam susu bayi.

Pemberian makanan terlalu awal boleh mengganggu perkembangan usus bayi serta menyebabkan komplikasi yang serius pada usus mereka yang masih belum matang seperti pecah usus.

Foto Kredit: rollercoaster.ie
2. Makanan Apa Yang Patut Diberikan Buat Pertama Kali?
Mungkin ada ibu yang teruja nak beri bayi makan, tapi ada juga sebahagian yang rasa ‘takut-takut’ nak mulakan makanan pertama bayi. Sebenarnya anda akan berasa lebih yakin bila anda tahu apa yang sesuai diberikan kepada mereka.
Anda boleh memulakan makanan pejal pertama bayi ini dengan memberi puri buah-buahan atau sayuran, atau bubur nasi yang dicampurkan dengan susu ibu / susu formula. Sesuaikan kepekatan puri ini sedikit demi sedikit.
Menurut eatright.org, antara makanan yang paling digemari dan mudah diterima oleh bayi adalah

lobak merah
keledek
labu
pisang
betik
pear
kentang

Selain dalam bentuk bubur / puri, makanan jejari seperti buah-buahan dan sayuran lembut yang dipotong kecil atau biskut bayi juga boleh diberikan.
Foto Kredit: essentialbaby.com.au/
3. Makanan Yang Bersifat Alergenik
Pemberian makanan yang bersifat alergenik atau mudah menimbulkan reaksi seperti soya, telur, gandum, ikan, dan makanan yang berasaskan kacang mungkin boleh dilewatkan sedikit, terutamanya jika bayi anda mempunyai masalah eczema, alahan, atau mempunyai adik beradik yang pernah mengalaminya.
Namun, jika anda telah melihat keserasian bayi dengan makanan-makanan yang lain, tiada masalah untuk anda memberikan makanan ini.
Foto Kredit: merci-mama.com
4. Mulakan Dengan 1 Jenis Makanan Terlebih Dahulu
Selalunya, makanan yang mudah diterima oleh bayi seperti yang disenaraikan di atas tidak akan menyebabkan alergi. Namun, seeloknya apabila mencuba sesuatu makanan baru, elakkan daripada mencampurkannya dengan makanan yang lain.
Elakkan daripada memberi anak 2-3 jenis makanan sekaligus kerana dengan ia menyebabkan ibu ayah keliru untuk mengenalpasti makanan yang menjadi punca reaksi alahannya.
http://www.parents.com/
5. Jangan Tambahkan Gula Atau Garam Dalam Makanan Bayi
Memang normal bagi sesetengah bayi untuk menolak makanan pada awalnya. Namun, jangan jadikan ia alasan untuk menambahkan gula atau garam dalam makanan mereka untuk menjadikannya lebih ‘sedap’.
Apabila telah dibiasakan dengan gula dan garam terlalu awal dalam makanan bayi, mereka akan menganggap makanan ini adalah yang ‘sedap’. Ia juga boleh menyebabkan ketagihan dan boleh menjadi punca masalah kesihatan seperti obesiti dan kerosakan gigi pada awal usia.
Foto Kredit: stockphoto.com
6. Jadi, Apa Nak Buat Kalau Bayi Tak Suka Makan?
Habis tu, kalau si kecil tak suka makan juga nak buat macam mana?
Sabar. Sebenarnya kajian pakar menunjukkan bahawa secara puratanya bayi perlu diperkenalkan dengan sesuatu makanan sebanyak 15 kali sebelum dapat menerimanya. Jadi, cuba bertenang dan jadikan masa makan masa yang seronok.
Lagipun, anda tak perlu beri kuantiti yang banyak dalam sehari. Menurut BabyCenter, dalam 1-2 bulan terawal, bayi cuma perlukan

1 sudu teh buah-buahan, boleh tambahkan kepada 2-3 sudu besar dalam 4 kali makan
1 sudu teh sayur, boleh tambahkan kepada 2-3 sudu besar dalam 4 kali makan
3 hingga 9 sudu besar bijirin atau nasi dalam 2/3 kali makan

Kalau anak tak mahu makan, jangan paksa mereka hingga ‘berperang’. Selain mempelbagaikan jenis makanan, anda juga boleh mencuba banyak cara penyediaan makanan untuk menarik minat bayi untuk makan. Ada bayi yang lebih suka makan sendiri, ada yang suka makanan jenis finger food berbanding bubur. Beri peluang mereka mencuba.
Foto Kredit: today.com
7. Usah Lewatkan Pemberian Makanan Pejal
Walaupun bayi masih bergantung kepada susu sebagai sumber makanan utama, usah melewatkan pemberian makanan kepada bayi anda. Pendedahan kepada makanan pejal ini penting bagi bayi melengkapi keperluan nutrisi yang sangat pesat.
Tidak dinafikan bahawa susu ibu adalah makanan terbaik untuk bayi, tetapi perkembangan bayi yang semakin meningkat memerlukan lebih lagi keperluan nutrisi yang tidak dapat ditampung daripada susu ibu semata-mata.
Foto Kredit: masterfile.com
Jangan Stres Ya Mama!
Tak perlu hadkan diri anda dengan makanan tertentu saja. Jika nampak bayi ingin mencuba, bolehlah berikan 1 cubit untuknya merasa.
Kalau bayi tak mahu, tak perlu paksa. Pujuk perlahan-lahan dan ubah strategi. Kini, macam-macam idea hidangan si kecil yang boleh didapati dengan mudah. Kalau ibu ayah stres, bayi juga akan turut stres – menangis, mengamuk, dan lagi susah nak makan!


Cari Senarai Checklist Kahwin? Ada Contoh & Boleh Download Di Sini!

Sebelum lompat terus untuk senarai checklist kahwin, imbas kembali yang setiap orang menginginkan sebuah perkahwinan yang dibina atas dasar percintaan. Rumah tangga yang dibina juga perlulah berlandaskan panduan atau prinsip yang betul. Asas yang perlu dilihat di sini adalah dari segi persiapan perkahwinan. Islam juga turut mementingkan kesederhanaan dalam perkahwinan. Dahulukan yang wajib. Perkara-perkara sampingan sekadar tambahan untuk kepuasan masing-masing. Setiap pasangan yang akan mendirikan rumah tangga, akan melalui banyak dugaan dan masalah yang mereka kena hadapi dan uruskan. Terutamanya sebelum menjelang hari perkahwinan. Bagi memastikan segalanya berjalan lancar, persiapan yang baik haruslah dilakukan. Tetapi dalam erti kata lain tidak membazir, tidak terlalu bermewah-mewahan dan tidak mendatangkan kemudaratan. Sebelum itu, mari kita lihat senarai atau ‘checklist’ perkahwinan yang mudah atau ‘simple’ mengikut fasa sehingga hari persandingan dan bulan madu. (*Adaptasi dari SyokKahwin.com)
Fasa: Merisik

Cincin
Jamuan
Baju Merisik
Perjalanan pergi balik rombingan
Tempat penginapan rombongan

Fasa: Pertunangan

Cincin
Jamuan
Hantaran
Baju Pertunangan
Perjalanan pergi balik rombingan
Tempat penginapan rombongan

Fasa: Sebelum Bernikah

Kursus Perkahwinan
Kad Jemputan Kahwin
Kos mendaftar

Fasa: Semasa Pernikahan

Derma Tok Kadi
Cincin
Jamuan
Barang hantaran:
Sirih junjung
Potpouri
Al-Quran
Manisan
Sejadah
Samping
Kain pelikat
Baju Melayu
Kasut
Jam
Smartphone (iPhone/Samsung)
Set penjagaan diri
Kemeja/Cufflinks
Beg tangan
Pulut kuning
Mas Kahwin
Belanja hantaran
Mas Kahwin

Fasa: Majlis Resepsi

Jurufoto/Videografi
Laman web perkahwinan
Mak Andam
Pelamin
Dewan/Khemah
Jamuan
Baju Persandingan
Bunga pahar
Cenderahati tetamu
Hiasan hantaran
Hiasan bilik tidur
Solekan Pengapit
Baju Pengapit

Dewan, hotel atau taman (jika ada):

Kerusi dan meja
Menu
Penyambut tetamu
Pengiring

Makan Beradab:

Set meja pengantin
Kerusi dan Meja
Alas meja
Skirting
Scallop
Kerusi banquet
Bunga bouquet
Lauk pengantin
Penanggah

Keraian & Hiburan:

Kompang
Khatam Al-Quran
Silat pengantin
Cak lempong
Kumpulan marhaban/berzanji

Sistem PA (PA System):

Satu set sistem PA
DJ / MC

Bulan Madu (Honeymoon):

Pakej Percutian
Tiket Kapal Terbang
Sewa Hotel

Untuk memudahkan semua, kini boleh download Checklist Perkahwinan Simple (Excel). Maaf, kami tidak menyediakan format PDF atau Microsoft Word kerana ia boleh di ‘convert’ atau ‘export’ dengan mudah.


Checklist Sebelum Kahwin Untuk Bakal Pengantin, Baru Tak Pening Kepala!

Persiapan perkahwinan bukanlah suatu perkara yang mudah kerana banyak perkara perlu diambil kira sebelum majlis perkahwinan berlangsung. Bakal pengantin pun dah mula pening kepala memikirkan segala hal yang tak selesai dari hari pertama sehinggalah majlis tiba. Mana taknya, kalau terlepas pandang habis majlis idaman untuk bakal pengantin.
Jadi, untuk mengelakkan kejadian yang tidak diingini berlaku pada hari bahagia nanti, mari kami kongsikan checklist sebelum kahwin untuk bakal pengantin. Tak payah pening kepala dah lepas ini.

Baca juga: 7 Idea Doorgift Simple & Murah, Boleh Jimat Banyak!
CHECKLIST SEBELUM KAHWIN UNTUK BAKAL PENGANTIN
Cuma nak share senang untuk bakal bride yang nak buat persediaan perkahwinan. Harap dapat membantu yang mana nak buat persiapan tu.

6-12 BULAN SEBELUM MAJLIS

Uruskan bajet
Rancang aturcara majlis
Tempah lokasi majlis
Tempah pakej perkahwinan
Tempah photographer & videographer
Bincang barang hantaran
Pilih katerer
Uruskan bajet

5 BULAN SEBELUM MAJLIS

Pemeriksaan HIV
Urus dokumen permohonan pernikahan
Beli barang hantaran
Mohon cuti

3 BULAN SEBELUM MAJLIS

Serahkan dokumen di pejabat agama
Pastikan kelengkapan siap ditempah
Pilih baju majlis
Bincang dengan pihak katerer
Tempah kad kahwin
Bincang goodies
Pre wedding photoshoot

1 BULAN SEBELUM MAJLIS

Hubungi & semak status permohonan nikah
Senarai tetamu untuk pos kad
Pos kad kahwin
Rancang kedudukan tempat duduk tetamu
Tempah juru inai
Gubah dekorasi hantaran

2 MINGGU SEBELUM MAJLIS

Sahkan kehadiran pendaftar pernikahan
Pastikan urusan & prosedur nikah selesai
Sediakan duit bayaran jurunikah, saksi & lain lain
Hias bilik pengantin
Sahkan semua perincian

1 HARI SEBELUM MAJLIS

Berinai
Pastikan pakaian untuk majlis siap digosok
Rehat & tidur awal

Jangan lupa simpan ya checklist ini! Senang untuk bakal pengantin di luar sana. Semoga segalanya dipermudahkan.
Sumber: Facebook Ikha Nurzulaikha


Checklist Senarai Barang Keperluan Sekolah Anak Siap Sekali Harga, Boleh Bajet!

BARANG KEPERLUAN SEKOLAH
“Excitednya! Anak dah nak masuk Tahun 1…”

Bila anak mula melangkah ke sekolah rendah, sebagai ibu ayah sudah tentunya teruja dan sedikit gementar untuk membeli barang keperluan anak. Maklumlah, takut terlajak beli atau salah beli. Kalau salah beli, anak pun tak ada semangat nak ke sekolah. Betul tak? Kelengkapan alatan sekolah amat penting untuk memastikan si anak belajar dengan baik dan ia juga sebagai tanda galakan anak-anak ke sekolah, terutamanya bagi anak-anak yang baru nak masuk Tahun 1.
Jadi, di sini kami kongsikan checklist senarai barang keperluan sekolah dan harga untuk ibu ayah rujuk mengikut kesesuain dan keperluan anak-anak. Nak lebih mudah ibu ayah boleh print dan bawa senarai ini semasa membeli.

Baca juga: 10 Teknik Ajar Anak Suka Baca Buku Tanpa Perlu Dipaksa, Berkesan!

CHECKLIST SENARAI BARANG KEPERLUAN SEKOLAH ANAK SIAP HARGA
Sumber: Berita Harian
PAKAIAN ANAK PEREMPUAN

1. Baju kurung putih (RM20.00)
2. Kain (RM19.00)
3. Stokin (RM5.00)
4. Kasut sekolah (RM15.00-RM40.00)
5. Tudung (RM9.00-RM20.00)
6. Anak tudung (RM3.00)
7. Baju sukan / T-shirt putih (PJK) (RM13.00-RM25.00)
8. Seluar sukan (RM20.00)
9. Singlet / baju dalam (RM10.00)
10. Baju sekolah agama sepasang (RM30.00)
11. Kapur kasut (putih) / kiwi kasut (hitam) (RM3.00)
PAKAIAN ANAK LELAKI

1. Baju uniform putih (RM20.00)
2. Seluar  (RM20.00-RM40.00)
3. Stokin  (RM5.00)
4. Kasut sekolah (RM15.00-RM40.00)
5. Songkok (RM15.00-RM30.00)
7. Baju sukan / T-shirt putih (PJK)  (RM13.00-RM25.00)
8. Seluar sukan (RM20.00)
13. Singlet / baju dalam  (RM10.00)
14. Baju sekolah agama (RM20.00-RM40.00)
15. Kapur kasut (putih) / kiwi kasut (hitam) (RM3.00)
ALAT TULIS / KELENGKAPAN BELAJAR

1. Beg sekolah (RM30.00-RM50.00)
2. Peralatan tulis lengkap  (RM30.00)
3. Bekas pensel (RM3.00)
4. Buku nota (RM3.00)
5. Pembalut buku teks (RM10.00)
6. Pembalut buku latihan (RM10.00)
7. Fail (RM2.00)
8. Botol air (RM10.00)
9. Bekas makanan (RM10.00)
Pastikan ibu bapa rancang pembelian terlebih dahulu sebelum membeli. Semoga bermanfaat!


‘Checklist’ Senarai Barang Keperluan Sekolah Anak-anak (Boleh Print & Edit)

Dah masuk akhir tahun ni, Ibu Ayah tentu dah ready nak sediakan barangan keperluan sekolah anak-anak.
Kelengkapan alatan sekolah amat penting untuk pastikan mereka dapat belajar dengan baik dan ia juga sebagai tanda galakan anak-anak ke sekolah, terutamanya bagi anak-anak yang baru nak masuk Tahun 1.

Maklumlah, jika ini kali pertama kita nak beli barang untuk anak yang pertama kali masuk sekolah, tentu agak kekok nak fikirkan apa yang patut dibeli.
Selain itu, ada kajian mengatakan jika memakai pakaian atau memiliki barang baru boleh menaikkan tahap keyakinan dan menceriakan mood seseorang.

Dalam musim PKP ni, Ibu Ayah perlulah merancang senarai barang keperluan dengan teliti supaya tak perlu nak berulang-alik ke kedai kalau-kalau ada barang yang tertinggal nanti.

Jadi, di sini kami sertakan ‘checklist’ untuk ibu ayah print atau edit ikut kesesuaian.
Bolehlah bawa senarai ni dan tandakan mana yang dah beli.
Boleh juga isikan harga dan jumlahkan sebagai rujukan untuk perbelanjaan bajet bulanan / tahunan.
Senarai Semak Barangan Keperluan Sekolah 2021
Bagi tahun 2021 ini, ibu ayah jangan lupa sertakan kelengkapan khas bagi menyediakan hand sanitizer, face mask, dan tisu basah / pek tisu individu untuk memudahkan anak-anak menjaga kebersihan di sekolah.
Ini senarai penuh sebagai panduan ibu ayah di rumah:

Senarai Barangan Keperluan Sekolah
Tandakan (/)
Nota / Harga

PAKAIAN

1.       Baju Uniform Putih

2.       Kain / Seluar (biru gelap)

3.       Stokin

4.       Kasut sekolah

5.       Tudung / Songkok

6.       Anak tudung

7.       Baju sukan / T-shirt putih (PJK)

8.       Seluar sukan

9.       Sapu tangan

10.   Lencana sekolah

11.   Name tag

12.   Tali leher

13.   Singlet / baju dalam

14.   Baju sekolah agama

15.   Kapur kasut (putih) / kiwi kasut (hitam)

ALAT TULIS / KELENGKAPAN BELAJAR

1.       Beg sekolah

2.       Pensel 2B

3.       Pemadam

4.       Pembaris

5.       Pengasah pensel

6.       Gam

7.       Gunting

8.       Pensel warna

9.       Bekas pensel

10.   Pembalut buku teks

11.   Pembalut buku latihan

12.   Krayon

13.   Warna air

14.   Kertas lukisan

15.   Berus lukisan

16.   Fail

17.   Botol air

18.   Bekas makanan

19.   Hand sanitizer

20.   Face mask

21.   Face mask extender

22.   Tisu

LAIN-LAIN

1.       Buku nota

2.       Pensel mekanikal / ubat pensel

3.       Pen

4.       Set geometri

5.       Kalkulator

6.       Stapler

7.       Puncher

8.       Baju hujan

9.       Topi keledar

10.   Jam tangan

Muat Turun / Edit / Cetak Senarai
Untuk mencetak atau print senarai barang keperluan sekolah anak-anak ibu ayah boleh muat turun fail INI: Senarai Semak Barangan Keperluan Sekolah 2021
ATAU
Save file JPEG di bawah ini:
Jom kongsikan supaya kita boleh sama-sama merancang pembelian dan menguruskan barangan keperluan sekolah anak-anak dengan lebih sistematik.
Semoga bermanfaat!


Chef Kongsi Cara Bersihkan Siput Sedut ‘Fresh’ & Resepi Asam Rebus Siput Sedap

Siput sedut merupakan antara makanan kegemaran bagi sesetengah masyarakat di Malaysia. Tetapi kebiasaannya siput sedut ini akan beli siap terus di kedai, dan tidak ramai tahu cara sebenar cuci siput sedut ini.
Perkongsian tips daripada Adu Amran atau lebih dikenali sebagai Chef Adu, sekiranya anda beli siput sedut yang masih hidup pada badannya akan penuh dengan lumpur dan sangat berlendir. Jadi anda memerlukan cara yang betul untuk memastikan semua lumpur dan lendir tersebut betul-betul hilang, baru lah boleh dimakan. Jom baca artikel!

Baca juga: Guna 5 Bahan Di Dapur Buat Skrub Badan, Kulit Lebih Licin & Mulus!
CARA BERSIHKAN SIPUT SEDUT

Letak siput sedut di dalam bekas dan rendamkan dengan air terlebih dahulu.

Kemudian, tapiskan. Lalu basuhkan bersih-bersih. Kalau nak lagi bersih, boleh pakai berus dijamin bersih.

Apabila dah bersih, potong hujung siput sedut tersebut. Kalau tak potong nanti tak boleh sebut. Ketepikan dahulu.
MASAK ASAM REBUS SIPUT SEDUT DAN BATANG KELADI
Bahan-bahan:

Bahan tumbuk (bawang putih, bawang merah, kunyit hidup, halia)
Cili boh
Air asam jawa
Garam
Daum kesum

Ambil batang keladi dan siat kulitnya. Lalu potongkan secara serong dan boleh direbus jangan lupa letak garam dulu ya. Rebus sampai embuk baru tak gatal.

Bagi resipi ini, semua bahan perlulah direbus dan masukkan semua bahan.

Tunggu sekejap, terus masukkan siput sedut tadi. Apabila dah mendidih menandakan sudah masak.

Apabila dah mendidih masukkan daun kesum dan batang keladi yang sudah direbus tadi.

Untuk membuat bawang goreng pula. Potong bawang secara halus, letakkan minyak masak ke dalam kuali.

Goreng bawang sehingga layu dan masukkan sekali bawang dan minyak ke dalam masak asam siput sedut tadi. Dah siap!
VIDEO PENUH

https://media.siraplimau.com/2022/10/video.mp4
Sumber: Tiktok chefadu


Chef Kongsi Resepi Mint Sauce Untuk Makan Tandoori & Kambing, Barulah ‘Kick’!

Sebut sahaja makanan India seperti tandoori dan juga makanan Barat seperti kambing atau grilled lamb, sudah pasti anda terfikirkan ‘mint sauce’ yang didatangkan sekali. Membantu untuk menambahkan rasa dan menghilangkan rasa hanyir makanan, tidak ramai dalam kalangan kita yang tahu cara yang betul untuk buat mint sauce tersebut.
Oleh itu, seorang chef yang dikenali sebagai Chef Rajesh telah menjawab persoalan orang ramai tentang resepi yang betul untuk buat mint sauce supaya ada rasa ‘kick’!

Baca juga: Resepi Pisang Butter Dengan Sos Kastard, Memang Layan Makan!
RESEPI MINT SAUCE KAW UNTUK TANDOORI DAN LAMB
BAHAN-BAHAN

1. Daun pudina
2.Cili hijau
3.Daun ketumbar
4.Lemon
5.Bawang merah

6.Halia
7.Cili padi
8.Bawang putih
9.Kacang walnut
10.Yogurt

CARA-CARA NAK DAPATKAN MINT SAUCE YANG KAW!
1.Mula-mula, gorengkan kacang walnut seketika supaya kelihatan keperang-perangan.

2.Kemudian, masukkan daun pudina, daun ketumbar, bawang putih, cili padi, bawang merah, halia, cili hijau besar, kacang walnut yang dipanggang tadi, yougurt dan perahan buah lemon.

3. Masukkan juga bahan perasa seperti serbuk lada putih, garam,gula dan serbuk jintan.

4. Tambah sedikit air dan kisarkan sampai hancur.

5. Siap!

Video penuh:

Selamat mencuba!
Sumber: Chef Rajesh


Murah Tapi Berbaloi, Cikgu Ni Bagi 9 Sebab Kenapa Chrome Book Sesuai Untuk PdPR

Ramai ibu ayah mungkin masih dilema nak belikan peranti jenis apa untuk anak-anak belajar online di rumah. Nak beli tablet ke, laptop ke, atau handphone?
Kalau nak beli laptop, jenis yang macam mana? Spesifikasinya pun boleh buat ramai yang pening kepala.

Melalui sebuah hantaran di Facebook, Aflah Jamaludin, juga seorang guru mencadangkan penggunaan Chrome Book. Malah, di sekolah beliau juga penggunaan Chrome Book ini agak meluas.
Kenapa?

Jom baca perkongsian beliau selengkapnya di bawah ini.

Gambar sekadar hiasan
9 Sebab Chrome Book Sesuai Untuk PdPR Anak-anak
Ramai tanya nak pakai peranti apa untuk PdPR anak.
Saya cadangkan guna ni Chrome Book.
Sebab apa Chrome Book berguna untuk anak-anak PdPR?
Jom baca senarai di bawah:
1. Chrome book dicipta untuk Google
2. Semua murid yang bersekolah di sekolah kerajaan di beri 1 id gmail berserta password.
3. Bila dah ada email Gmail Semua aplikasi Google seperti google meet, goole classroom, google drive, google doc, google sheet, google slide dan banyk lagi boleh guna.
4. Nak taip dokumen?
Guna senarai
Google doc= microsoft word
Google sheet= microsoft excel
Google slide= power point
5. Dah siap taip jawapan dalam google doc a.k.a microsoft word boleh turn in terus ke google classroom.
6. Nak simpan latihan yang buat tadi di google doc dah tersedia auto save masuk dalam google drive. Tak ada isu document penuh sebab semua dalam google drive.
7. Nak guna whatsapp dgn telegram? Jangab risau whatsapp kan ada whatsapp web scan bar code je. Telegram kan ada desktop telegram taip code phone je.
8. Sekolah saya ada 80 buah chrome book dapat tahun 2015 ke 2016 macm tu dari darjah 1-6 ada cikgu yang rajin guna chrome book.
Sampai sekarang masih elok boleh guna lagi walaupun ada chrome book yang longgar screen, yg pecah kat hujung.
Kami cikgu2 pun dok guna juga chrome book ni kalau ada meeting atau ladap yang nak kena guna laptop.
9. Paling penting kena ada capaian internet. Tak perlu beli simkad guna hotspot data dari telefon mak ayah pun dah cukup.

Berbaloi kan?
Semoga perkongsian ini dapat memberi sedikit panduan untuk ibu ayah di luar sana yang sedang mempertimbangkan peranti yang sesuai untuk anak-anak di rumah.
Jika anda mempertimbangkan untuk membeli Chrome Book, anda juga boleh merujuk perbandingan Chrome Book di Malaysia oleh W.H Pui dalam jadual di bawah.

Anda juga boleh mendapatkan lebih infi melalui artikel ini: 7 Ciri Minimum Laptop Bajet Yang Kita Kena Tahu. Baru Berbaloi Walaupun ‘Refurbished’
Bandingan Ciri Komputer Riba Chromebook
Semoga membantu!
*Sumber asal: Aflah Jamaluddin


[VIDEO] Murid ‘Cinderella’ Bertemu Kasutnya, Hadiah Dari Seorang Guru Buat Netizen Sebak!

Berat mata memandang, berat lagi bahu dipikul. Sebuah perasaan yang dapat digambarkan ketika menonton sebuah video di Tiktok mengenai seorang ‘Cinderella’ yang akhirnya bertemu dengan kasutnya.
Kisah seorang guru yang sedang memberi cop bintang di buku muridnya di kelas, telah didatangi seorang anak murid perempuan untuk diperiksa bukunya dengan memakai sepasang selipar ke sekolah.

Baca juga: Sering Diejek Ketika Kecil, Kisah Hidup Cristiano Ronaldo Jadi Inspirasi Ramai
[VIDEO] MURID ‘CINDERELLA’ BERTEMU KASUTNYA

Murid yang bernama Syakira itu, memaklumkan bahawa kasutnya telah lama hilang ketika ditanya oleh gurunya, yang dikenali sebagai Cik Puan Gojes pemilik akaun Tiktok tersebut.

Melihat video itu, penonton dimaklumkan bahawa baru-baru ini, ayah Syakira sedang menghadapi penyakit strok otak dan sedang dijaga oleh ibunya. Menyebabkan keluarganya sukar untuk mencari kerja dan tiada duit untuk membeli kasut sekolahnya.
Selepas mendengar penjelasan murid itu, lantas beliau meminta Syakira untuk pergi ke mejanya dan mengambil sepasang kasut sekolah yang masih belum dipakai lagi.
“Syakira tahu tempat teacher tak? dekat tempat teacher kebetulan ada kasut kasut anak teacher. Dekat tepi bawah meja teacher tu ada kasut..syakira pergi ambil.” kata beliau.
Setelah itu, muridnya kembali semula ke meja dengan membawa sepasang kasut sekolah bewarna hitam untuk dicuba terlebih dahulu.

Ternyata, kasut itu telah menjumpai pemiliknya iaitu adik Syakira setelah 3 hari guru itu mencari siapakah gerangan pemiliknya. Sebelum ini, ada juga murid yang lain mencuba tetapi tiada yang sepadan.
Juga dapat dilihat, terpancar wajah kegembiraan dan kelegaan di sebalik pelitup muka yang dipakai Syakira. Siapa sangka rezeki itu menjadi milik gadis comel ini. Rezeki Allah berikan tak pernah salah alamat.
Begitulah kisah Syakira Si Cinderella. Ketika ini, perkongsian video itu telah meraih 2.4 juta tontonan di Tiktok.
Menembusi ruangan di komen, ternyata ramai yang tersentuh dengan perkongsian ini. Ada yang berterima kasih kepada guru itu, ada juga yang berkongsi kisah kehidupan mereka. Malah, ada juga yang mendoakan agar kedua-duanya dimurahkan rezeki dan berjaya.
TERBAIK CIKGU!

Semoga, kisah ini dapat menyentuh hati kita untuk sentiasa membuat kebaikan dan membantu insan-insan yang memerlukan. Bak kata pepatah berat sama dipikul, ringan sama dijinjing. Begitulah hidup dalam bermasyarakat, sentiasa tolong-menolong mereka yang susah.
Biarlah kita sama-sama hidup dalam kesenangan, jangan yang kaya makin kaya dan yang miskin semakin miskin.
VIDEO PENUH:

https://media.siraplimau.com/2022/02/WhatsApp-Video-2022-02-11-at-14.48.10.mp4
Sumber: Tiktok Cik Puan Gojes


“Berkecai seribu hati aku ni bila dapat tahu Arif hanya anggap aku kawan biasa sahaja sedangkan aku letak dia di tempat teristimewa dalam hati. Sakit dan peritnya hati ni. Rupanya sekadar cinta yang bertepuk sebelah tangan. Aku kena lupakan Arif sekarang juga dan buang rasa sayang yang ada. Mampukah aku?”
Bila melibatkan soal hati, memang susah. Tahu-tahu pula hanya kita yang beriya-iya, rupanya dia tidak mencintai kita! Inilah namanya cinta yang bertepuk sebelah tangan.

Bukan mudah untuk lupakan seseorang yang sudah lama bertakhta dalam hati. Terasa gelap dunia. Sebab itu tidak hairanlah ada yang ambil jalan mudah dengan membunuh diri sendiri apabila cinta tidak berbalas!
Usah ambil langkah mudah sebegitu. Sewajarnya, berusaha mencari jalan untuk melupakan si dia.

Foto Kredit: elitedaily.com

5 Cara Melupakan Cinta Yang Bertepuk Sebelah Tangan
Antara cara yang boleh dilakukan untuk melupakan seseorang itu adalah dengan:
1. Terima hakikat
Bukan mudah untuk terima kenyataan bahawa si dia tidak sukakan anda seperti mana anda menyukainya. Namun kita perlu menyedari hakikat cinta yang bertepuk sebelah tangan ini biasanya tidak akan ke mana.
Perkara pertama yang kita perlu lakukan adalah menerima kenyataan ini dengan redha. Kalau ada rezeki, adalah.
Yang penting, beri ruang dan masa untuk merawat luka di hati.
Foto Kredit: storiesofworld.com
2. Luahkan rasa, jangan pendamkan
Jika terasa mahu menangis, luahkan sahaja dan elak pendamkannya.
Buatlah apa semahunya – pergi bercuti, balik kampung, keluar dengan kawan-kawan, atau apa saja yang dapat membantu anda melupakannya asalkan tidak melanggar syariat dan tidak berlebih-lebihan.
Jika anda tidak selesa bercerita dengan sesiapa, tuliskan perasaan anda di atas sehelai kertas. Apabila selesai, anda akan rasa lega dan lebih bersemangat mencipta azam untuk melupakannya.
Foto Kredit: apessay.com
3. Buang semua mesej atau gambar
Kadang-kadang ramai yang terperangkap dengan istilah ‘teman tapi mesra’. Mana tidaknya, kita dilayan bagai teman istimewa apabila sering keluar bersama, diberi hadiah, dan sering pula dibawa pula berjumpa keluarga si dia.
Rupanya, mereka menganggap kita ‘hanya kawan’ dan tidak lebih daripada itu.
Jika anda benar-benar mahu melupakan cinta kepada si dia, anda perlu membuang semua memori lama dan mulakan yang baru.
‘Delete’ semua mesej yang anda selalu baca semula dan gambar yang selalu ditengok daripada telefon anda.

4. Elak bertemu dengan si dia
Hati anda memerlukan masa untuk dirawat.
Ambillah sebanyak mana masa yang anda perlu untuk menjauhkan diri daripadanya.
Sebaiknya cuba elakkan dari berjumpa atau mencari-cari si dia. Ini untuk beri anda peluang melupakannya.

5. Jangan salahkan sesiapa
Urusan cinta memang sukar kerana ia melibatkan hati. Hati yang tak boleh dipaksa. Hati yang punya rasa berbeza.
Jadi, ramai yang cenderung melahirkan perasaan malu, bodoh, atau geram kerana terlalu mudah jatuh cinta. Ada yang sampai fobia untuk bercinta dan berkenalan dengan sesiapa lagi selepas itu.
Jika si dia tidak sukakan anda, usahlah menyalah diri sendiri mahupun si dia kerana tidak mempunyai rasa yang sama dengan anda.
Foto Kredit: laughalaughing.com
Hidup Mesti Diteruskan
Bukan mudah meneruskan hidup setelah menyedari hakikat cinta yang bertepuk sebelah tangan.
Namun ia perlu juga dilakukan demi untuk diri sendiri. Buat apa mengenang orang lain yang tiada perasaan pada kita, lebih baik teruskan hidup, betul tak?


Anak 2 Tahun Sebenarnya ‘Special’, Bukan ‘Terrible’. Ini 10 Sebabnya

“Tak lama lagi, Riana nak masuk umur 2 tahun. Kalau baca ciri anak 2 tahun di internet, kebanyakannya mengaitkan dengan tantrum. Siap digelar ‘terrible two’ lagi. Ish, patutlah sekarang asyik mengamuk saja.”
Ramai yang cakap ciri anak 2 tahun ni teruk, suka buat perangai, dan asyik mengamuk. Tapi sebenarnya ia lebih tepat digelar sebagai tempoh peralihan, di mana mereka sedang beralih daripada fasa bayi kepada anak kecil (toddlerhood). Oleh itu, usia 2 tahun ini adalah amat signifikan.

Walaupun mereka mungkin mengalami masalah untuk beradaptasi dengan beberapa perubahan, terutamanya emosi yang sukar dikawal, namun anak 2 tahun tetap mempunyai keistimewaan mereka tersendiri.
10 Sebab Anak 2 Tahun Sebenarnya ‘Special’, Bukan ‘Terrible’!
Berikut adalah sebab mengapa kita patut melihat ciri anak 2 tahun sebagai salah satu keindahan, dan bukannya cabaran semata-mata.

1. Mereka Peminat Nombor 1 Kita
Anak 2 tahun tak pernah kisah apa yang kita pakai, bagaimana rupa kita masa baru bangun tidur, bau badan kita masa belum mandi, dan sebagainya. Mereka tetap akan cakap kitalah yang paling cantik. Mereka tetap nak peluk dan cium kita semahunya.

Dan merekalah peminat nombor satu kita tak kira apapun keadaan kita.
Foto Kredit: huffingtonpost.com
2. Empati Mereka Buat Kita Tersentuh
Kalau kita ada masalah di tempat kerja dan menangis dalam kereta, mereka akan hulurkan mainan dan bersimpati pada kita. Mereka peluk kita dan cuba menceriakan kita tanpa pernah menghakimi kita.
Kasih sayang mereka adalah sangat mendalam dan jujur. Dan ini semua amat terkesan kepada hati kita – dan ego kita.
Foto Kredit: lifeaspire.com
3. Mereka Mengingatkan Kita Agar Menikmati Setiap Detik
Mereka akan ajak kita bermain, menari, dan menyanyi tanpa mengira masa. Semasa semua ini berlaku, begitu sukar untuk kita menolak pelawaan mereka.
Mereka sebenarnya sedang mengajar kita untuk menghargai setiap detik dan setiap perkara kecil yang berlaku – tanpa menghiraukan kerja yang bertimbun, tanpa mempedulikan apa orang lain kata, Mereka mengajar kita untuk melenyapkan semua kerisauan dan menikmati hidup ini dengan orang tersayang!
Foto Kredit: scarymommy.com
4. Mereka ‘Memaksa’ Kita Berkelakuan Pelik
Sebelum ini kita mungkin tak pernah terfikir untuk menjadi ‘pelawak’. Tapi, siapa boleh berkata tidak pada si comel ini apabila mereka meminta kita membuat muka kelakar, suara pelik, dan sebagainya? Semacho-macho bapa pun, tentu kalah juga jika si anak nak ajak main ‘make up’ dengan dia, bukan?
Selagi tidak membahayakan, kita pun layankan saja karenah mereka. Benarlah, dengan anak kecil ini, kita jadi lebih ‘hidup’.
Foto Kredit: weekon.com.ar
5. Senyuman & Pelukan Mereka Punya Aura Luarbiasa
Dalam hati seorang ibu ayah, tiada apa yang lebih bahagia daripada melihat senyuman dan mendengar hilai tawa anak-anak. Lebih indah lagi jika gelak tawa itu dikongsi bersama.
Semua rasa gelisah, stres, dan kerisauan yang menimbun selama ini terus hilang – memang magikal!
Foto Kredit: today.com
6. Mereka Yakinkan Kita Untuk Mencuba Sesuatu Yang Baru
Dalam usia 2 tahun ini, anak-anak memang suka meneroka dan mempelajari sesuatu yang baru. Setiap kali mereka belajar sesuatu perkara, kita pun banyak belajar sama.
Mereka tak mahu ditinggalkan di rumah pengasuh, tapi mereka tak membenci kita. Mereka berani, tak mudah putus asa, dan mahu cuba berdikari. Inilah ciri anak 2 tahun yang patut kita contohi.
Foto Kredit: bezzia.com
7. Mereka Mencetuskan Imaginasi Kita
Sebelum ada anak, berapa kerap agaknya kita menggunakan ruang imaginasi dalam fikiran kita? Mungkin dah terlalu lama atau tak pernah langsung!
Dengan anak 2 tahun ini, macam-macam imaginasi mereka yang kita layankan. Guna lori mainan buat telefon, berangan jadi princess, berlakon menentang orang jahat, dan macam-macam lagi. Semua ini bukan saja menyeronokkan, tetapi ia juga baik untuk latihan imaginasi kita yang dah berhabuk.
Foto Kredit: lifehacker.com
8. Mereka Boleh Berkomunikasi & Memahami
Kalau dulu masa anak masih bayi, kita yang lebih banyak bercakap dengan mereka. Kini, ciri anak 2 tahun makin terserlah dengan kebolehan berkomunikasi dan berinteraksi. Mereka pandai berceloteh dan faham bila kita ceritakan sesuatu pada mereka.
Bukan itu saja, mungkin ada sesetengah anak yang amat sensitif dan tahu perasaan kita walaupun kita tidak menuturkannya. Bahkan, boleh memujuk pula dan cuba buat kita tersenyum.
Foto Kredit: mom.me
9. Mereka Suka Menolong
Dalam usia ini juga, mereka sudah boleh membantu kita. Contohnya, ambilkan sesuatu di dalam bilik. Secara tak sedar, mereka sedang membesar dan menjadi lebih matang di hadapan mata kita.
Foto Kredit: norfolkdailynews.com
10. Bagi Mereka, Kitalah Yang Terbaik!
Ada masanya, kita rasa kita dah jadi ibu bapa yang paling teruk di dunia. Kita rasa seperti seorang yang gagal. Tapi, bagi si kecil, mereka yakin kitalah yang terbaik buat mereka.
Walaupun kita tak pandai masak, tak reti uruskan mereka, cuai, dan asyik terlupa tarikh yang penting di taska mereka – mereka tak pernah menganggap kita teruk. Kalau kena marah sekalipun, mereka tak akan berdendam dengan kita. Sebaliknya memeluk kita lebih erat dan sentiasa berada di sisi kita. Itulah ciri anak 2 tahun kita.
Foto Kredit: melodijolola.com
Tantrum Hanyalah Sebahagian Kecil Daripada Emosi Mereka
Ada masanya memang mereka tidak dapat mengawal kelakuan. Tapi, kita juga manusia biasa apabila kadangkala kita hilang sabar dengan perangai mereka. Apapun, percayalah si anak ini memiliki kasih sayang sebesar dunia hanya untuk anda berdua.
Mereka bukan cuba mencabar kewarasan anda, tetapi mereka hanya cuba untuk menjadi diri sendiri – dengan cara mereka yang serba istimewa dan unik!


3 Ciri Anak Hiperaktif. Jika Ada Tanda, Jalani Terapi.

Ciri Anak Hiperaktif
Apa itu ADHD?
ADHD adalah singkatan kepada Attention Deficit Hyperactivity Disorder atau dalam erti kata lain hyperactive. Selalunya ibu bapa dan guru menggambarkan kanak-kanak yang mudah teransang, lasak atau tidak dengar cakap ini sebagai hyperactive. Boleh dikatakan 1 daripada 25 kanak-kanak menghidap ADHD dan sekurang-kurangnya seorang murid di dalam sebuah kelas dikategorikan sebagai hyperactive. Anak hyperactive akan selalu bergerak dan tidak pernah puas dengan permainan mereka. Kadangkala jika diperhatikan, mereka seakan-akan mencipta permainan sendiri tetapi ia masih tidak mampu menarik perhatian mereka. Ibu bapa perlu memainkan peranan penting dalam mendidik dan mengenalpasti ciri-ciri anak hyperactive. Malah mereka juga perlu mempelajari beberapa tips untuk memahami samada anak mereka jatuh dalam kategori benar “hyperactive” atau biasa sahaja.

Tanda-tanda ADHD

Kanak-kanak ADHD yang hiperaktif selalunya menunjukkan tingkahlaku yang terdapat dalam 3 kategori besar samaada di rumah, sekolah dan sebagainya.

Susahnya nak duduk diam

1. Hiperaktiviti
Jika diperhatikan, kanak-kanak hyperactive ini sangat cergas seolah-olah tenaga mereka 2 kali ganda. Mereka juga tidak boleh duduk diam di dalam kelas dan sentiasa akan berlari dan memanjat. Adakalanya mereka akan mengusik orang lain tanpa sebab. Jika kanak-kanak ini terlibat dalam aktiviti senyap, mereka akan menghadapi kesukaran untuk memberikan perhatian.
2. Tempoh tumpuan yang singkat
Kebanyakan kanak-kanak hyperactive akan menunjukkan tanda seperti susah untuk memberikan tumpuan yang lama apabila ibu bapa atau sesiapa sahaja yang bercakap dengannya. Paling lama tumpuan dapat diberikan hanya dalam 10 minit sahaja. Selain itu mereka juga tidak dapat mengikut peraturan dan gagal menyiapkan kerja sekolah yang telah diberikan. Malah tidak hairan jika mereka sering kehilangan alat tulis setiap kali ke sekolah. Ada setengah kes yang agak berat, kanak-kanak hyperactive ini lebih mudah lupa walaupun tidak logik mengikut usia sebenar mereka.
3. Kurang sabar
Disebabkan kanak-kanak ini terlalu cergas, mereka juga akan menghadapi tekanan di mana mereka kurang sabar dalam kehidupan seharian. Jika di kelas, mereka selalunya akan cepat memberi jawapan sebelum soalan yang lengkap diajukan. Hal ini terjadi kerana mereka kurang sabar untuk menunggu dan mahu semuanya cepat sahaja. Mungkin kerana ini juga mereka cenderung untuk mengganggu perbualan orang lain. Jika orang tidak memahami masalah mereka, anak-anak ini akan dianggap biadap. Akibat dari sikap kurang sabar ini juga mereka lebih mudah mendapat kemalangan.
BACA: 7 Cara & Tips Mengatasi Anak Hiperaktif


“Dahlah tu Aidan. Kenapa nak nangis pulak. Kan ramai kawan ajak main tu… Pening kepala Papa tengok kamu ni… Sikit-sikit nangis.”
Sebagai ibu bapa, kita mesti perasan kalau anak kita tak sama macam anak orang lain. Anak yang sensitif biasanya mudah menangis, emosional, agak penakut, mudah terganggu dan cepat tantrum.

Walaubagaimanapun, ketahuilah bahawa anak anda bukannya berperwatakan sedemikian kerana mereka ‘nakal’ atau sengaja menaikkan kemarahan Papa dan Mama.
Menurut ahli psikologi, Dr Elaine Aron dari laman web The Learning Mind, 15-20% populasi manusia tergolong dalam kategori hiper sensitif, di mana mereka ini mempunyai sistem saraf yang sangat peka dan cepat bertindakbalas dari segi fizikal mahupun emosi.

Tapi tahukah anda, anak yang hiper sensitif ini biasanya ‘gifted’ dan mempunyai banyak kelebihan luarbiasa. Berikut adalah ciri-ciri keistimewaan mereka yang kita selalu terlepas pandang.

7 Kelebihan Anak Super Sensitif Yang Selalu Dianggap ‘Lembik’
1. Amat Peka Terhadap Persekitaran
Anak yang hiper sensitif mempunyai deria yang amat peka terhadap persekitaran dan perubahan sekeliling. Mereka mudah mengesan perubahan pada bunyi, bau, pemandangan, dan sebagainya. Sebab itulah mereka agak cerewet terhadap makanan dan agak memilih dalam soal pemakaian.
Namun, semua ini memberi kelebihan terhadap maklumat yang mereka proses di dalam otak. Contohnya, mereka mampu melihat perincian pada lukisan atau objek senibina yang biasanya tidak dinilai oleh anak kecil.
Foto Kredit: travelbugbaby.com
2. Empati Terhadap Orang Lain
Anak yang hiper sensitif mudah memahami dan sentiasa mengambil kira emosi orang yang berada di sekeliling mereka. Kalau orang gembira, mereka gembira dan begitu juga sebaliknya.
Sebenarnya mereka amat prihatin dan sifat ini amat diperlukan dalam masyarakat kita. Ia juga mungkin menjadikan mereka kelihatan lebih matang berbanding usia.
http://www.kidsmentalhealthinfo.com/
3. Sangat Kreatif
Disebabkan perasaan yang mendalam terhadap banyak perkara yang dirasai, anak yang hiper sensitif cenderung mejadi seorang yang kreatif.
Mereka mempunyai gerak hati yang tajam serta selesa merefleksi kehidupan sendiri. Pendek kata, mereka ini memang ‘berjiwa seni’!
thesimpleparent.com
4. Sifat Bertanggungjawab
Selalunya anak yang sensitif mudah rasa bersalah dan tidak teragak-agak untuk mengakuinya.
Selain itu, mereka juga ada sikap belas kasihan yang tinggi terhadap haiwan. Kalau diberi haiwan peliharaan dan diajarkan cara membelanya, tak mustahil mereka akan dapat menjaganya dengan baik.
Foto Kredit: catster.com
5. Selesa Dengan Rutin
Seperti yang anda perasan, anak yang sensitif biasanya sukar menerima perubahan besar. Mereka mengambil masa untuk membiasakan diri dan tidak semestinya suka pada kejutan.
Jika dilatih, anak ini mudah menjadi orang yang berdisiplin kerana mereka selesa pada rutin.
Foto Kredit: tidyhomz.com
6. Menghargai Kebaikan Orang Lain
Anak yang sensitif mungkin kurang selesa apabila dikritik atau cepat terasa apabila ditegur.
Namun kalau kena dengan caranya, mereka sangat menghargai sekecil-kecil kebaikan yang dilakukan oleh orang lain terhadap mereka.
www.expatriatelifestyle.com
7. Selalunya Bijak
Anak yang super sensitif cenderung memperlihatkan sifat perfectionist. Mereka sukar menerima kekalahan dan akan cuba sedaya-upaya untuk melakukan sesuatu hingga membuahkan hasil yang dijangkakan.
Oleh itu, tidak hairanlah sesetengah sumber tidak menafikan bahawa mereka ini bijak dan mempunyai nilai intelektual yang agak tinggi.
Foto Kredit: zt.ridna.ua
Fokus Pada Kekuatan, Bukan Kekurangan Mereka!
Sebagai ibu bapa, mungkin kita akan berasa risau atau frust apabila melihat anak kita sukar bergaul dengan orang lain, mudah dibuli, atau terlalu emosional.
Jika mereka berasa terlalu banyak rangsangan, cuba cari tempat yang tenang dan asingkan mereka buat seketika. Ini adalah langkah pertama untuk membantu mereka menguruskan emosi.
Seterusnya, acknowledge dan yakinkan mereka bahawa anda faham situasi mereka. Latih mereka menguruskan perasaan sedikit demi sedikit. Elakkan memarahi ataupun mengubah personaliti mereka.
Apabila anak berasa selamat, gembira, dan selesa dengan diri sendiri, mereka akan mula membentuk personaliti yang lebih kukuh dan konfiden. Sebagai ibu bapa, kitalah yang patut memberi galakan dan cuba memahami keadaan mereka terlebih dahulu.


Anak Saya Lambat Bercakap, Rupanya Sebab Tongue-Tie

Berdasarkan kajian, purata anak  mula bercakap ialah pada sekitar umur satu tahun ke atas. Sesetengahnya lebih cepat dan sedikit lambat, bergantung kepada perkembangan anak masing-masing. Walaubagaimanapun, terdapat juga sesetengah anak yang masih belum boleh menuturkan sebarang perkataan walaupun setelah melebihi usia 3 tahun. Selain disebabkan oleh faktor luaran, punca anak speech delay ini mungkin juga berasal daripada faktor semulajadi seperti genetik atau kesihatan.
Perkongsian kali ini adalah merupakan pengalaman Puan Nurzafirah Mat Zin yang mempunyai anak speech delay. Beliau sungguh tidak menyangka bahawa ia berpunca daripada masalah tongue-tie, yang mulanya dikesan pada adiknya.

Sebelum kita mengikuti perkongsian lebih lanjut, ketahui dahulu serba sedikit tentang tongue-tie.
Apakah Tongue-Tie?
Menurut BabyCenter, istilah perubatan yang menerangkan masalah tongue-tie ini adalah ‘ankyloglossia’. Ini terjadi ketika bahagian frenulum (lapisan yang menghubungkan bahagian bawah lidah dengan mulut) terlalu pendek dan tebal. Akibatnya, gerakan lidah menjadi terbatas. Ia melibatkan 4% hingga 11% bayi.

Foto Kredit: usedhamilton.com

Berbalik kepada kisah Puan Nurzafirah tadi, beliau pada asalnya tidak pernah mengesyaki bahawa keterlewatan bercakap pada anak sulungnya mempunyai perkaitan dengan masalah tongue-tie. Hanya selepas si adik didiagnos dengan tongue-tie (akibat sukar menyusu), barulah mereka perasan masalah yang sama turut dialami oleh abangnya.
Ikuti perkongsian beliau selanjutnya di bawah.
Masalah Penyusuan Pada Si Adik
Anak sulung saya, Salahuddin tak boleh bercakap lagi ketika berumur 2 tahun. Apabila detect si adik ada tongue-tie baru perasan yang si abang juga ada masalah yang sama.
Kami agak lambat dalam mengesan Salahuddin  yang mempunyai masalah tongue-tie. Kebetulan, selepas kami berjumpa seorang konsultan laktasi. Asalnya tujuan perjumpaan tersebut adalah untuk mendapatkan rundingan nasihat tentang masalah yang saya hadapi ketika menyusu anak kedua kami, Nailah. Ketika umur Nailah lima hari, saya dan suami nekad berjumpa Puan Kamariah di SusuIbu.com untuk mendapatkan khidmat nasihat secara terperinci tentang penyusuan bayi.
Kegagalan dalam penyusuan penuh untuk anak sulung menjadikan saya begitu bersemangat untuk menyusukan anak kedua saya secara sepenuhnya jika diizinkan Allah dan suami. Alhamdulillah, suami saya menyokong penuh hasrat saya dan segala persediaan untuk penyusuan penuh telah kami lakukan sebelum saya mengandung lagi.
Namun, pembacaan teori (buku dan Internet) sahaja tidak cukup bagi saya. Saya perlukan pengetahuan praktikal juga. Oleh sebab itu, pelaburan saya dan suami dalam berjumpa konsultan laktasi adalah tidak sia-sia dan saya rasakan sangat berbaloi. Puan Kamariah mendengar setiap permasalahan saya, menunjuk demonstrasi pelekapan bayi pada aerola dengan cara yang betul. Beliau turut melakukan pemeriksaan ringkas terhadap keadaan mulut Nailah ketika dia menyusu.

Si Adik Disahkan Tongue Tie Type II
Rupa-rupanya, kesukaran Nailah untuk melekap dengan betul serta berat badan berkurangan (walaupun dia mengempeng hampir setiap masa di awal kelahiran) adalah disebabkan Nailah mempunyai masalah tongue-tie. Masalah ini boleh menggangu proses penyusuan bayi dan boleh menyebabkan luka pada puting ibu jika tidak dirawat segera.
Setelah diperiksa, Nailah disahkan mengalami tongue-tie type II dan Puan Kamariah terus membuat surat rujukan untuk Nailah menjalani prosedur tongue-tie release di sebuah klinik pakar kanak-kanak di Klang. Dan Alhamdulillah, Nailah telah selamat menjalani prosedur ini ketika umurnya sebulan.
Tanpa bius, prosedur yang tidak sampai dua saat ini tidak mengeluarkan setitis darah pun. Mungkin juga disebabkan tisu tali di bawah lidah itu masih lembut. Alhamdulillah sekarang Nailah lebih selesa dalam penyusuan kerana dia boleh melekap penuh pada aerola. Dengan izin Allah, saya berjaya menyempurnakan penyusuan penuh kepadanya sehingga sekarang.
Ini contoh gambar sebelum dan selepas prosedur dijalankan.
Foto Kredit: brochures.mater.org.au
Teringatkan Kes Yang Sama Pada Si Abang
Berbalik kepada kisah Salahuddin, kami terus teringatkan bentuk lidah Salahuddin ketika dia buka mulut atau menunjukkan lidahnya. Jika kami suruh dia keluarkan lidah, memang akan nampak seakan bentuk v dihujungnya. Sah, Salahuddin juga mengalami masalah yang sama.
Allahuakbar. Patutlah selepas dilahirkan Salahuddin mengalami kesukaran dalam penyusuan badan. Dia sukar melekap dan meronta menangis-menangis ketika menyusu badan. Saya fikir susu badan saya yang tidak dapat memenuhi kehendaknya, rupanya telahan saya silap.
Si Abang Juga Disahkan Mengalami Tongue-Tie
Dalam kes Salahuddin, dia mengalami Type I-Total Tip Involvement. Talinya sangat hujung di bawah lidah. Kami terus merujuk Salahuddin ke Pusat Perubatan Universiti Kebangsaan Malaysia (PPUKM) dan Alhamdulillah ujian pendengaran yang dilakukan menunjukkan Salahuddin tidak mempunyai masalah pendengaran, cuma kosa katanya sangat terhad dan pertuturannya masih belum boleh lancar kerana dia tak boleh gerakkan lidahnya secara maksima. Nak sebut sesetengah huruf pun Salahuddin masih tidak boleh.
Anda boleh bayangkan keadaaannya begini: Masukkan lidah dalam mulut, jangan gerakkan lidah, dan cuba bercakap. Boleh? Sukar dan mungkin juga tak boleh. Begitu juga dengan keadaan Salahuddin pada ketika itu. Pergerakan lidahnya sangat-sangat terhad dan ketat. Allahuakbar.
Maafkan Ummi Baba ye Salahuddin. Ummi Baba tak tahu tentang masalah ini sejak dari dulu. Bila kenang-kenang balik, nak menitis air mata pun ada. Kalaulah kami berjaya kesan masalah ini dari dulu, mungkin Salahuddin berjaya menyusu penuh susu badan selama dua tahun (saya telah campur susu formula sejak awal kelahirannya lagi sebab risau susu tak cukup dan mungkin juga ilmu penyusuan yang cetek). Mungkin juga Salahuddin dah boleh bercakap lancar pada usia 2 tahun.
Tapi apakan daya, setiap yang berlaku pasti akan ada hikmahnya. Alhamdulillah, Allah dah tunjuk jalan kepada kami. Walaupun lambat dikesan (ketika umur Salahuddin dua tahun), sekurang-kurangnya Ummi dapat menyusu penuh adik Salahuddin kali ini.
Ummi Baba tak mahu salahkan takdir. Perjalanan ini Allah yang aturkan dan sebaik-baik perancangan adalah perancangan dariNya. Cuma sekarang usaha kami adalah untuk Salahuddin adalah untuk mencari altenatif dan berusaha membantu Salahuddin agar boleh cepat bercakap dan juga lancar (masalah tongue-tie juga boleh mengganggu pertuturan seseorang dan mengakibatkan anak speech delay.
Prosedur Tongue Tie Release Berjaya, Percakapan Makin Lancar
Salahuddin telah menjalani prosedur tongue-tie release di  PPUKM . Walaupun ini merupakan prosedur yang mudah (minor), namun bagi kami sebagai ibu bapa yang tidak pernah berhadapan dengan pembedahan anak,  ia tetap satu prosedur yang penting.  Faktor usia yang dah besar, menyebabkan pesakit perlu dibius untuk mengelakkan dia meronta-ronta ketika prosedur dijalankan. Salahuddin masuk wad jagaan harian dan keluar pada hari yang sama setelah prosedur dijalankan.
Alhamdulillah, sekarang anak saya dah lancar percakapannya dan sudahpun discharge daripada speech therapy. Kami pergi sebanyak 3 kali di Hospital Serdang.
Banyak hospital menawarkan khidmat sesi terapi di Malaysia. Ini antara aktiviti yang dilakukan semasa sesi terapi. / Foto Kredit: autism.ideas.org.my
Jangan Bertangguh Jika Anak Lambat Bercakap
Nasihat saya, jangan bertangguh jika anak kita lambat bercakap. Mungkin ada masalah. Tidak semestinya anak speech delay itu autisme atau sebaliknya. Rujuk pada yang pakar.
Macam kes saya, saya dapatkan surat rujukan (referral letter) dari Klinik Kesihatan terlebih dahulu. Kemudian rujuk ke Paediatrik di PPUKM. Semua assessment dijalankan di PPUKM. Cuma speech therapy saya minta di Hospital Serdang sebab lebih dekat dengan tempat kerja saya.
Selain ganggu penyusuan susu ibu, tongue-tie juga boleh menjadi punca anak speech delay. Anak-anak mungkin mengamuk sebab dia tak boleh sampaikan apa yang dia nak. Selain assessment dari doktor, sama-samalah juga periksa keadaan mulut anak kita ya.
Semoga perkongsian ini bermanfaat, InshaAllah.
*Artikel tentang anak speech delay dan tongue-tie ini dikongsikan oleh Puan Nurzafirah Mat Zin. Ia diterbitkan semula dengan kebenaran beliau. Untuk menghubungi beliau atau mendapatkan lebih banyak perkongsian, boleh follow blog atau Facebook peribadinya di sini.


Ciri Baharu MySejahtera, Kenal Pasti Ibu Hamil & Menyusu Untuk Vaksin

CIRI BAHARU MYSEJAHTERA
Jika sebelum ini ramai dalam kalangan ibu hamil dan menyusu tertanya-tanya sama ada boleh atau tidak mereka mengambil suntikan vaksin Covid-19. Data terbaharu menunjukkan bahawa golongan ibu ini sudah boleh menerima suntikan vaksin jenama Pfitzer dan terkini AstraZeneca seperti yang disenaraikan oleh Kementerian Kesihatan Malaysia. Bukan itu sahaja, anda juga boleh ‘update’ data anda melalui aplikasi MySejahtera.

CIRI BAHARU MYSEJAHTERA, KENAL PASTI IBU HAMIL/MENYUSU UNTUK VAKSIN

Ibu hamil dan menyusukan anak kini boleh memaklumkan keadaan mereka melalui aplikasi MySejahtera untuk mendapatkan vaksinasi Covid-19.

Menteri Sains, Teknologi dan Inovasi Khairy Jamaluddin berkata hari ini ketika sidang media di Putrajaya, ciri berkenaan akan diperkenalkan melalui aplikasi MySejahtera pada hujung minggu ini untuk mengenalpasti ibu hamil dan ibu menyusu.

“Satu ciri baharu dalam MySejahtera akan diperkenalkan hujung minggu ini.”
Ibu hamil atau ibu menyusukan anak boleh mengenalpasti diri untuk janji temu diberikan kepada mereka bagi menerima vaksin. Turut hadir, Menteri Kesihatan, Datuk Seri Adham Baba. Khairy berkata, pemberian vaksin untuk golongan itu disyorkan untuk ibu yang hamil antara 14 hingga 33 minggu.

Beliau berkata, vaksin Pfizer disyorkan diberikan kepada ibu hamil dan menyusu manakala setakat ini vaksin keluaran AstraZeneca hanya akan diberikan kepada ibu menyusu saja.
“Jawatankuasa Khas Jaminan Akses Vaksin (JKJAV) akan bermesyuarat pada Khamis ini untuk menentukan jika vaksin jenis AstraZeneca boleh diberikan kepada ibu hamil juga,” katanya.
Sementara itu, Khairy berkata, ibu menyusu anak yang sebelum ini tidak dibenarkan mengambil vaksin AstraZeneca akan dihubungi untuk diberikan tarikh janji temu baharu.
Pada masa sama, katanya, individu terbabit juga boleh menghubungi talian PICK untuk mendapatkan janji temu baharu.
Sumber: Harian Metro